Мақолалар мазкур саъна бўйича сараланган: Вторник, 10 Февраль 2015\nВторник, 10 Февраль 2015 15:41\nСув насослари қуёш батареялари ёрдамида ишлайди\nБМТ Тараққиёт дастурининг сув ресурсларидан оқилона фойдаланиш ва уни тежашга қаратилган лойиҳаси доирасида Кармана туманида бир қатор тадбирлар амалга оширилди.\nВторник, 10 Февраль 2015 15:40\nМаҳсулот тури йигирматадан ошди\nРомитан туманидаги “Жаннат плюс люкс” хусусий корхонаси вилоятдаги нефть ва газ саноати корхоналари ишчиларига махсус пойабзал етказиб беришни йўлга қўйди.\n— Биз маҳаллий хом ашё — табиий чармдан тайёр маҳсулот ишлаб чиқараяпмиз, — дейди тадбиркор Барот Қўчқоров. — Терини ошлаш технологиясини ҳам ўзлаштирдик. Маҳсулотларимиз тури йигирматадан ошди. Яқинда мўйнадан аёлларбоп нимчалар тикишга ҳам киришдик. Хусусан, қоракўл теридан тайёрланган кийим-кечаклар кўркам дизайни ва пишиқлиги билан харидорларга маъқул тушаяпти. Туманни ижтимоий-иқтисодий ривожлантириш дастурига мувофиқ, жорий йилда банкдан 170 миллион сўм кредит олиб, фаолиятимизни янада кенгайтиришни режалаштирганмиз.\nКорхонага ҳам, касаначига ҳам даромад\nСариосиё туманидаги “Моҳларойим” корхонаси аҳоли бандлигини таъминлашга қаратилган ташаббус билан чиқди.\nВторник, 10 Февраль 2015 15:38\nХизматлар кўрсатишнинг янгича шакли\nЮртимизда кичик бизнес субъектлари, юридик шахслар ва якка тартибдаги тадбиркорлар учун яна бир қулайлик яратилди.\nВторник, 10 Февраль 2015 15:36\nЧексиз ифтихор ва эҳтиром ифодаси\nТабаррук заминимизда ўзининг фидойилиги, шахсий ҳаёт тажрибаси, бой маънавий мероси билан беқиёс ибрат кўрсатган етук алломалар яшаб ўтган. Асрлар ошса-да, уларнинг дурдона асарлари долзарблигини йўқотмагани, бугунги кунда тараққиётнинг муҳим ва ажралмас бўғинига айланганлиги халқаро миқёсда ҳам эътироф этилмоқда. Ана шундай мутафаккирлардан бири, шубҳасиз, ҳазрат Алишер Навоийдир.\nВторник, 10 Февраль 2015 15:31\nЭкоҳаракат: устувор вазифалар белгилаб олинди\nПрезидентимизнинг Ўзбекистон Республикаси Олий Мажлиси Қонунчилик палатаси ва Сенатининг қўшма мажлисидаги маърузасида таъкидланганидек, “Биз бундан роппа-роса ўн йил олдин таркибида депутатлар доимий равишда, профессионал асосда ишлайдиган Қонунчилик палатаси ва шунингдек, ҳудудий вакиллардан иборат қонунчилик органи бўлмиш Сенат фаолият кўрсатадиган икки палатали парламентни ташкил этишни ўз олдимизга мақсад қилиб қўйган эдик. Бугун ана шу мақсадимиз тўлиқ рўёбга чиқди, деб ишонч билан айтишимиз мумкин. Натижада қабул қилаётган қонунларимиз сифати сезиларли даражада ошди, минтақалар, тармоқлар ва давлатнинг умумий манфаатлари мутаносиблиги тобора самарали таъминланмоқда”.\nВторник, 10 Февраль 2015 15:25\nЭнг фаол банклар рағбатлантирилди\nТошкент шаҳрида Президентимизнинг 2008 йил 31 октябрдаги “Аҳолининг омонатларини жалб қилиш бўйича республика тижорат банклари ўртасида танлов ўтказиш тўғрисида”ги қарорига мувофиқ, ушбу тадбирнинг 2014 йил якунлари бўйича ғолибларини тантанали тақдирлаш маросими бўлиб ўтди.\nВторник, 10 Февраль 2015 15:13\nПрезидентимизнинг 2014 йил 26 декабрдаги “Ўзбекистон Республикаси фуқароларини муддатли ҳарбий хизматга навбатдаги чақируви ҳамда белгиланган хизмат муддатларини ўтаб бўлган ҳарбий хизматчиларни Қуролли Кучлар резервига бўшатиш тўғрисида”ги қарорига мувофиқ, Андижон вилояти мудофаа ишлари бошқармаси йиғин пунктида йигитларни муддатли ҳарбий хизматга тантанали кузатиш маросими бўлиб ўтди.\nВторник, 10 Февраль 2015 15:11\nГиламдўзлик — қадимий ҳунар турларидан бири. Айниқса, у халқимиз ўртасида кенг оммалашиб, амалий санъат даражасига кўтарилган. Шу боис ҳунармандларимиз қўлида сайқал топган гиламлар асрлар оша ўзининг ёрқин жилоси, бетакрор нақшлари ҳамда юқори сифати билан дунё аҳлининг эътирофига сазовор бўлиб келмоқда.\nВторник, 10 Февраль 2015 15:09\nИлмий тадқиқотлар ва имконият\nИлм-фан ютуқлари — жамият ва давлат тараққиётининг муҳим асоси. Зеро, барча соҳага инновацион технологияларни кенг жорий этиш юқори ўсиш суръатларини таъминлашга хизмат қилиши билан аҳамиятлидир. Шу боис мамлакатимизда турли йўналишларда илмий изланишлар олиб бораётган тадқиқотчи олимлар, хусусан, иқтидорли ёшларни қўллаб-қувватлашга алоҳида эътибор қаратилмоқда.


Афғонистондаги воқеалар Тожикистонга хавф солса, Россия ёрдам беради — Шойгу | Qalampir.uz\nОлам\t28 Июль 17:08 5427\nАфғонистондаги воқеалар муносабати билан Тожикистон хавфсизлигига таҳдид солинган тақдирда Россиянинг ҳарбий 201-базаси Тожикистонга ҳарбий ёрдам беради. Бу ҳақда Россия Мудофаа вазири Сергей Шойгу маълум қилди. Бу ҳақда Россия Мудофаа вазири Сергей Шойгу маълум қилди.\n“Албатта, биз чегарада содир бўлаётган барча воқеаларни ва жангариларни Тожикистон ҳудудига кўчиришга уринишларни эътиборсиз қолдирмаймиз. Шунинг учун мен шубҳасиз айтишим мумкинки, иттифоқдошимиз — Коллектив Хавфсизлик Шартномаси аъзосига таҳдид бўлган тақдирда, албатта, Россия бунга муносабат билдиради”, деган Шойгу.\nУнинг сўзларига кўра, Россия ҳарбийлари Афғонистон ҳудудига турли давлатлар, шу жумладан Сурия ва Ливиядан ИШИД жангариларининг фаол кўчиб ўтаётганини қайд этмоқда.\n“Биз, албатта, Афғонистонда миллатлараро ярашувга эришилади, деб умид қиламиз. Аммо шу билан бирга ИШИД бўлинмалари у ерга турли минтақалардан, шу жумладан Сурия, Ливиядан қанчалик фаол кўчиб ўтаётганини кўряпмиз”, деган Шойгу.\nМаълумот ўрнида, Россиянинг 201-ҳарбий базаси Тожикистоннинг икки шаҳри — Душанбе ва Бохтарда жойлашган.\nЭслатиб ўтамиз, жорий йилнинг август ва сентябрь ойларида Россия Қуролли кучлари бўлинмалари Ўзбекистон, Тожикистон ва Қирғизистон ҳарбийлари билан қўшма машғулотлар ўтказади. Август ойидаги ҳарбий машғулотлар Ўзбекистоннинг Сурхондарё вилояти Термиз шаҳри полигонларида, сентябрь ойидаги эса Қирғизистоннинг “Эдельвейс” ўқув маркази базасида бўлади.\n1-10 август кунлари эса Тожикистоннинг Афғонистон билан чегарасидаги Хатлон йўналишида ҳарбий машғулотлар бўлиб ўтади. Хабарга кўра, Тожикистон, Ўзбекистон ва Россия ҳарбийларининг терроризмга қарши қўшма машғулотлари Тожикистоннинг Афғонистон билан чегарасида жойлашган “Харбмайдон” ҳарбий полигонида бўлиб ўтади. Машғулотларда уч давлатнинг ҳаво кучлари, ҳаво ҳужумидан мудофаа кучлари, зирҳли техника ва махсус кучлари иштирок этади.\nАфғонистон Россия Тожикистон\n20 Сентябрь 18:17 58807\n20 Сентябрь 13:55 46544\n22 Сентябрь 15:47 24438\n20 Сентябрь 22:27 23670\n21 Сентябрь 12:00 23371


Қирғизистон собиқ муфтийсининг иккинчи никоҳи қизғин баҳсларга сабаб бўлди (видео)\nИнтернетда Қирғизистоннинг собиқ муфтийси, уламолар кенгашининг аъзоси, Чубак ҳожи Жалилов иккинчи хотини ҳақида гапираётган видео пайдо бўлди.\nҲуқуқ ҳимоячилари собиқ муфтий Чубак ҳожи Жалиловнинг баёноти муносабати билан, назорат органидан собиқ муфтий қонунни бузгани фактига баҳо беришни талаб қилиб, прокуратурага мурожаат қилиш ниятида.\nЖалилов видеотасвирда 30 ёшдан катта бева аёлга уйланганини ошкора айтаяпти. Бундан ташқари, у эркакларга, агар имконияти бўлса, ўзининг мисолидан ўрнак олишни тавсия қилмоқда.\n– Мен яна уйландим. Рафиқам билан ажрашганим йўқ. У, албатта, хафа бўлади, бунга унинг ҳаққи бор, лекин ҳаммаси яхши бўлади. Мен 30 ёшдан ошган ва бунгача Туркияда ишлаган, у ерда болаларга қараган бева аёлга уйландим. Шунинг учун қизларни Туркия, Хитойга юборманглар, уларга қаранглар ва ғамхўрлик қилинглар. Уйланмоқчи эмасдим, лекин бошқаларга ўрнак кўрсатишга қарор қилдим. Агар шуни ўзим бошламасам, унда ким бошлайди? Ҳаммаси сўзда қолиб кетмаслиги учун, бу ишни қилиш қарорига келдим. Намуна кўрсатиш, қирғиз қизга қараш ва уни таъминлаш учун уйландим. Агар имкониятингиз бўлса, уйланинг – дейди видеотасвирда, Қирғизистон собиқ муфтийси Чубак ҳожи Жалилов.\nЧубак ҳожи Жалиловнинг бу баёноти ижтимоий тармоқларда кенг муҳокама қилинаяпти. Аввалроқ Қирғизистон собиқ муфтийси шариат иккинчи хотин олишга рухсат беришини, лекин у буни қўллаб-қувватламаслигини айтган эди.\nБироқ қирғиз ҳуқуқ ҳимоячилари собиқ муфтий Жалилов республика қонунчилигини бузган, деб ҳисоблаяпти. «Қилим шами» ҳуқуқниҳимоя қилиш тшкилотининг раҳбари Азиза Абдирасулова «Азаттиқ»га Бишкек прокуратурасига ариза жўнатиш ниятида эканлигини хабар қилди.\n– Чубак ҳожи Жалилов қонунни бузганини тан олаяпти. Иккинчи марта уйландим, биринчи хотиним хафа бўлди, деяпти. У бу ҳақда жамоатчиликка ошкора айтмоқда. Ҳар биримиз қонунларга амал қилишимиз ва уларни ҳурмат қилишимиз лозим. Агар биз қонун бузилганини била туриб, сукут сақласак, жиноятни яширган бўламиз. Бизнинг ташкилотимиз бугун видеони илова қилган ҳолда, расмий ариза билан Бишкек шаҳар прокуратурасига мурожаат қилади. У бошқа эркакларга улар иккинчи хотин олишдан қўрқмаслиги лозимлигини айтаяпти. Бу жуда хавфли чақириқ. У бошқаларни қонунни бузишга чақираяпти. Агар биз, у Чубак ҳожи, диний уламо бўлгани учун, жим ўтирсак, эртага бошқалар ҳам шундай қилади, – деди 28 ноябрь куни, ҳуқуқ ҳимоячиси Азиза Абдирасулова.


L’Equipe: ПСЖ “Барселона”га Неймар учун 193 миллион евро тўлашга тайёр\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари L’Equipe: ПСЖ “Барселона”га Неймар учун 193 миллион евро тўлашга тайёр\t17:45, 06 апрель\tФранциянинг ПСЖ жамоаси “Барселона” ҳужумчиси Неймар учун 193 млн евро тўлашга тайёр, деб хабар беради L’Equipe нашри. Молиявий “фэйр-плей” қоидаларига амал қилиш мақсадида ПСЖ Неймар учун 193 млн еврони бир неча қисмларга бўлиб тўламоқчи. Парижликлар Неймарга йилига 20 миллион евро маош таклиф қилишни мақсад қилган. Аввалроқ, ПСЖ Златан Ибрагимовичга ўринбосар сифатида Неймарни таклиф қилиши хабар қилинганди.\nТаъкилдаш жоизки, “Барселона” Неймарни сақлаб қолиб, унинг 2018 йилга қадар мўлжалланган шартномасини узайтирмоқчи. Шунингдек, каталонияликлар Неймарнинг йиллик 14,5 млн евро маошини икки баробар оширмоқчи.


ТУЛКИ БОЛАЛАРИ ҚУТҚАРИЛДИ — ekolog\nОрамизда табиатга, жониворларга меҳрибон инсонлар борлиги одамни қувонтиради. Фарғона вилояти Тошлоқ тумани инспекциясига Сўфилар МФЙ Муқумий кўчасида яшовчи фуқоро қўнғироқ қилиб, уйининг дудбуронига тулки болалари тушиб қолганини айтган.\nУнгача жониворлар очидан ўлмаслиги учун уй эгаси уларни овқатлантириб турган.\nФарғона вилоят Экология ва атроф-муҳитни муҳофаза қилиш бошқармаси Тошлоқ туман инспекцияси, давлат инспекторлари ва туман ободонлаштириш бошқармаси ходимлари билан ҳамкорликда дудбурондан тулки болаларини шикаст етказмасдан чиқариб олиб, табиат қўйнига қўйиб юборишди.\nлоят Экология ва атроф-муҳитни муҳофаза қилиш бошқармаси ахборот хизматининг раҳбари Гулноза Тўхтасинова “Юртимизда табиатни ардоқловчи фуқоролар борлиги, биз экологлар табиатни асрашда ёлғиз эмаслигимизни қалбан ҳис этмоқдамиз” дея, бўлган воқеага изоҳ берди.\nБарчамизга ана шундай савобли ишларни амалга ошириш насиб этсин!


Нарендра Модининг Ўзбекистонга сафаридан фотожамланма\n17:00 / 07.07.2015\nҲиндистон бош вазири Нарендра Моди 6-7 июль кунларида Ўзбекистонда расмий давлат ташрифи билан бўлди.\nБош вазирнинг матбуот хизмати бу сафар давомидаги воқеаларни аъло даражада ёритиб борди. Унинг Твиттер, Фейсбук ҳамда шахсий сайтида сафар жонли тарзда ёритиб борилди.\nКун.уз сайти Нарендра Модининг ижтимоий тармоқлардаги саҳифалари асосида унинг Ўзбекистонда ўтказган сафари якунлари бўйича ҳисобот-фотожамланма тузди.\n1. Ҳиндистондан Тошкентга учиб келиш\nНарендра Моди Ўзбекистонга 6 июль кунининг иккинчи ярмида етиб келди. Уни Тошкент халқаро аэропортида Ўзбекистон бош вазири Шавкат Мирзиёев ва ташқи ишлар вазири Абдулазиз Комилов кутиб олди. Шундан кўп вақт ўтмасдан Модининг твиттерида Ўзбекистонга салом ва ҳукумат раҳбарига раҳмат айтилган твит пайдо бўлди.\n2. Ислом Каримов билан учрашув\nШавкат Мирзиёев билан учрашувдан кейин Нарендра Моди Ўзбекистон Президенти Ислом Каримов билан учрашиш учун Кўксаройга йўл олди. Кўксаройда икки томон делегацияси ўртасида тор доирада музокара ўтказилди. Учрашувда икки томон учун долзарб масалалар муҳокама қилинди ва якунда инвестициялар бўйича келишувга эришилди.\n3. Нарендра Моди Ислом Каримовга Деҳлавийнинг “Ҳамса” қўлёзмасининг махсус нусхасини совға қилди\nНарендра Моди Ўзбекистон Президенти Ислом Каримов билан учрашуви пайтида отаси Ўзбекистондан бўлган, ўзи эса Ҳиндистоннинг Уттар-Прадеш вилоятида дунёга келган таниқли сўфий шоир Амир Ҳусрав Деҳлавийнинг “Ҳамса” қўлёзмасининг махсус нусхасини совға қилди.\n4. Мустақиллик ва эзгулик монументи олдидаги бахтиёр она ҳайкали пойига гулчамбар қўйиш маросими\n7 июль куни ҳиндистонликлар етакчиси Тошкент шаҳри марказидаги Мустақиллик ва эзгулик монументи олдидаги бахтиёр она ҳайкали пойига гулчамбар қўйиш маросимида иштирок этди.\n5. Лаъл Баҳодур Шастри ҳайкали пойига гулчамбар қўйиш маросими\nНарендра Моди Тошкентда 1966 йилда сирли равишда вафот этган Ҳиндистон бош вазири Лаъл Баҳодур Шастри шарафига ўрнатилган ҳайкал пойига ҳам гулчамбар қўйди ва унинг хотирасини ёдга олди.\n6. Тошкентдаги ҳинд жамияти аъзолари билан учрашув\nШу куннинг ўзида Нарендра Моди Ўзбекистондаги ҳиндистонлик талабалар билан учрашди ва илк ўзбекча-ҳиндча луғатни намойиш этди.\nКуннинг иккинчи ярмида Ҳиндистон раҳбари Тошкент аэропортидан Қозоғистон пойтахти Астана шаҳрига йўл олди.


'Ўтюраклар клуби' Ўзбек қочқинини ортга экстрадиция этмасликни сўрамоқда - BBC Uzbek - O'zbekiston\nСўнгги янгиланиш 23 январ 2013 - 13:30 GMT\nҚочқинларни ҳимоя қилиш қўмитаси фаолларидан, Оврўпода истиқомат қилаётган қочқин Абдулазизнинг айтишича, Қозоғистондан Ўзбекистонга юборилган қочқинлар даҳшатли қийноқларга тутилган\nҚозоғистон ҳукумати яна бир ўзбекистонлик қочқинни ортга қайтаришга тайёргарлик кўраркан, Ўтюраклар клуби экстрадицияни амалга оширмасликни сўраб, Қозоғистон ҳукумати ва жамоатчиликка мурожаат қилган.\nҚозоғистон 2010 йили Қочқинлар тўғрисида қонун қабул қилганидан сўнг, Ўзбекистонга бошпана излаб қозоқ юртларига келган муҳожирларни тўп-тўп топшира бошлади.\nҲуқуқ ҳимоячилари ва қочқинлар Ўзбекистон бошпана изловчиларга нисбатан жиноий ишларни қийноқларни қўллаш орқали қалбакилаштиришини ва бундай давлатга уларни экстрадиция қилиш нотўғри эканлигини айтишади.\nҚозоғистон шу кунларда ўзбекистонлик бошпана изловчи Хайрулло Турсуновни ватанига қайтариб юбориши мумкин. Қароргоҳи Францияда жойлашган Ўтюраклар клуби Турсуновни Ўзбекистонга юбормасликни сўраб мурожаат билан чиқди.\nМурожаатномада айтилишича, Ўтюраклар клуби Турсуновнинг ишини диққат билан ўрганган ва ушбу ишларнинг қалбакилаштирилганига амин.\nҚочқинларни ҳимоя қилиш қўмитаси фаолларидан, Оврўпода истиқомат қилаётган қочқин Абдулазизнинг айтишича, Қозоғистондан Ўзбекистонга юборилган қочқинлар даҳшатли қийноқларга тутилган.\nҚийноқлар ҳақида бизга Ўзбекистондан келган маълумотлар орқали маълум. Лекин информацияни берган одамлар жуда ҳам қўрқишаяпти. Қийноқларнинг айнан кимга нисатан қўлланилгани фактини ошкор қилиш кераклигини истасак-да, ўша одамлар ва уларнинг яқинлари ҳаёти хафв остида турганидан чўчишаяпти. Лекин уларга нисбатан қийноқ қўлланилган. Қилмаган ишларини қилдим, дейишга мажбур этилган, - дейди Абдулазиз.\nАбдулазизнинг илова қилишича, Қозоғистон томони маҳбусларнинг аҳволини билиш учун комиссия юборган. Ушбу Комиссия ўзбек қамоқхоналарида қочқинлар билан учрашган. Аммо қочқинлар тазйиқлардан қўрққани учун қийноқлар бўлмади, дея жавоб беришга мажбур бўлган.\nҚозоғистонда бошпана изловчи бўлиб яшаган ва айни дамда учинчи бир давлатга чиқиб кетган қочқиннинг айтишича, БМТнинг қочқинлар билан ишлаш қўмитаси 2010 йилгача Қозоғистондаги қочқинларга яхши муносабатда бўлган.\nҲатто кўрпача, кийимларигача ёрдам беришган. Ҳар биримизга телефон қилиб, яна бир қочқин келди, кимнинг уйида яшаш учун шароит бор, деб ёрдам берарди. Аммо БМТ вакиллари Тошкентга бир-икки бориб келганидан сўнг уларнинг бизга бўлган муносабати кескин ўзгарди. Ҳаттоки, қўмита биноси атрофини темир панжаралар билан ўраб олишди, - дейди қочқин.\nҚочқиннинг қўшимча қилишича, Ўзбекистондан кўчиб келганларнинг ичида ростдан ҳам бирор жиноят содир этиб, қалбаки қочқинлик мақомига эришмоқчи бўлганлар бўлиши мумкин. Аммо на Қозоғистон ҳукумати ва на БМТнинг Қочқинлар билан ишлаш қўмитаси ушбу фактларни мустақил текширмади. Улар барчага бирдай муомала қилиб Ўзбекистон кимга нисбатан жиноий иш очса, уни ушлаб топширишга қарор қилди.\nОчиқда қолганларнинг эса қачонлардир берилган қочқинлик мақоми олиб қўйилди.\nҚозоғистон инсон ҳуқуқлари бюроси юристи Денис Живага айнан қочқинлар масаласи билан яқиндан шуғулланган. Унинг айтишича, БМТ Қочқинлар қўмитасининг бошпана изловчиларга нисбатан муносабати Ўзбекистонга топшириш учун ҳибсга олинган 29 қочқин ишидан сўнг кескин ўзгарди.\nЎша вақти Қозоғистон ҳукумати томонидан БМТ қўмитасига нисбатан жиноятчиларга ҳам қочқинлик мақоми бераяпсизлар деган айблов янгради. Менимча, БМТнинг қочқинлар билан ишлаш қўмитаси қўрқиб қолди. Ушбу айбловлардан кейин қўмита қочқинлар билан ишлашни, уларнинг ҳолатини экспертиза орқали аниқлашни бас қилди, - дейди Денис Живага.\nҲуқуқ ҳимоячиларига кўра, Ўзбекистон хорижда қочиб юрган фуқароларини қўлга киритиш учун турли жиноятларни тап тортмасдан қалбакилаштирмоқда. Шулардан бири Қозоғистонда бир неча йил бошпана излаб юрган қочқинларнинг рўйхати тузилиб, уларнинг жиноий тил бириктирган ҳолда жамоат тузганини иддоа қилишидир.\nЎтюраклар клуби томонидан тарқатилган мурожаатда, агар Ўзбекистон фуқаролари Қозоғистон ҳудудида жиноят содир этса, нима учун Қозоғистон ҳукумати жиноий иш очмагани ва суриштирмаганини сўрайди.\nЎтюраклар клуби раҳбари Мўътабар Тожибоевага кўра, Ўзбекистон бериб юборилаётган қочқинларнинг тақдиридан халқаро ташкилотлар бонг ураяпти. Аммо шунга қарамасдан, БМТ, Оврўпа Иттифоқи ва ривожланган давлатлар бу борада сукут сақлашни афзал билмоқда.\nРивожланган мамлакатлар, Ғарб давлатларнинг сиёсатчилари бугунги кунда Марказий Осиёга бошқача кўз билан қараб, диктатор Ислом Каримов унинг ён қўшниларининг ўзбек қочқинларига нисбатан қилаётган жиноятларига кўз юмишга ҳаракат қилишяпти. Бу нарса бундан кейин ҳам давом этиши мумкин. Бу ерда геополитик манфаат ҳар қандай инсон тақдиридан, фожеасидан устунроқ турибди, - дейди Мўътабар Тожибоева.\nРоссияда яна бир ўзбекистонлик қочқин ғойиб бўлди


29.08.2018 11:30 0 86\nИталия бош вазири Жузеппе Конте шу йил 24 октябрь куни Россияга ташриф буюради, дея хабар беради «РИА Новости» ахборот агентлиги.\nОлий даражадаги учрашувда икки томонлама ҳамкорлик муҳокама қилинади.\n«Бош вазир шу йил 24 октябрь куни Россияга ташриф буюради. Олий даражадаги учрашувда икки томонлама ҳамкорликнинг барча қирралари муҳокама қилинади», – деган Италиянинг Россиядаги элчиси Паскуале Терраччано.\nИталия Бош вазир


Ким Чен Иннинг кескин озиб кетиши сабаби айтилди | Qalampir.uz\nКим Чен Иннинг кескин озиб кетиши сабаби айтилди\nОлам\t10 Июнь 12:05 15802\nКим Чен Ин бир ой ичида илк бор кўриниш берди\nШимолий Корея етакчиси Ким Чен Ин вазнининг сезиларли даражада камайишига унинг соғлиғи билан боғлиқ муаммолар сабаб бўлиши мумкин. Бу ҳақда Москвадаги Узоқ Шарқ Институтининг Корея тадқиқотлари бўйича маркази илмий ходими Константин Асмолов таъкидлаган.\n“Унда ирсий диабет мавжуд. Ким Чен Инда қандли диабет касаллигининг жуда оғир формаси эди ва у махсус поябзал кийишга мажбур бўлди. Бунга гипертония ва ишдаги стресс қўшилган: Ким мамлакат раҳбари вазифаларига жиддий муносабатда бўлиши билан одамда таассурот қолдиради”, деган эксперт.\nШунингдек, у Шимолий Корея раҳбарининг жамоатчиликдан вақтинча йўқ бўлиб кетиши унинг мажбуран ўтказиладиган тиббий кўриклари билан боғлиқлигини тушунтирган.\n“Сиз унинг тахминан йилига бир марта уч ёки тўрт ҳафта давомида жамоатчиликдан йўқолиб қолишига эътибор беришингиз мумкин. Менинг тушунишимча, айнан шу ёз ойларида у тиббий кўрикдан ўтмоқда. Ўтган йили апрель ойида ҳам Ким бир муддат ғойиб бўлиб қолганида, ваҳима пайдо бўлганди ва унинг “ўлими” тўғрисида ёлғон миш-мишлар пайдо бўлганди”, деган Асмолов.\nАввалроқ, Шимолий Корея етакчиси Ким Чен Ин жамоатчилик олдида сўнгги бор кўринганидан буён сезиларли даражада озиб кетгани ҳақида хабар бергандик.\n06 Декабрь 13:01 76525\n06 Декабрь 19:56 51540\n05 Декабрь 18:58 33070\n04 Декабрь 11:13 32501\n04 Декабрь 11:38 31970


“Тинчлик”да тинчликни бузиб ким ўғирлик қилган? » Жиззах вилояти ички ишлар бошқармаси расмий сайти\nАхборот хизматлари учун семинар-тренинг бўлиб ўтди\n6 тонна 853 килограмм пахта хом ашёси ўғрилари мақсадига эриша олмади (жиноят тафсилоти)\nЗарбдорда уйида гиёҳванд модда сақлаб келган шахс қўлга олинди\n“Олмачилик” ароқфуриш аниқланди\nЗоминдаги қорамолларни ўғирлаган шахс сирдарёлик бўлиб чиқди\nБахмалда коллеж ўқитувчиси пора олаётган вақтда қўлга тушди\nЗафарободлик 5 миллион сўм ўмарган ўғри қидирилмоқда\nЎғри воқеа жойида қўлга олинди\nЗафарободда МТМ мудирасининг уйи номаълум шахслар томонидан ўмариб кетилди\n“Халқ билан мулоқот”: генерал-майорнинг навбатдаги учрашуви “Ҳайробод”да ўтказилди (видео)\nЎзбекистонда фуқаролиги йўқ шахсларнинг ярмидан ортиғига фуқаролик берилиши кутилмоқда - ИИВ расмийси\nЖиззахда ўғирлик қилган фуқаро фош бўлди\nЖиззах вилояти ички ишлар бошқармаси » ИИБ хабарлари » “Тинчлик”да тинчликни бузиб ким ўғирлик қилган?\n“Тинчлик”да тинчликни бузиб ким ўғирлик қилган?\nКуни кеча Жиззах шаҳар ички ишлар органлари фаолиятини мувофиқлаштириш бошқармасига “Тинчлик” маҳалласида истиқомат қилувчи 1976 йилда туғилган аёл Х.Қ. уйига ўғри тушгани важи билан мурожаат қилган.\nМаълум бўлишича, воқеа содир этилгунга қадар жабрланувчи Тошкент шаҳридаги яқин қариндошиникида меҳмонда бўлган. Бундан фойдаланган номаълум шахс яшаш уйига том қисми орқали кириб, 1 дона 600 минг сўмлик аёллар тилла занжири, 1 дона 500 минг сўмлик аёллар узуги ва 400 минг сўм пулларини ўғирлаб кетган.\nҲолат юзасидан шаҳар ички ишлар органлари фаолиятини мувофиқлаштириш бошқармаси тергов бўлими томонидан Ўзбекистон Республикаси Жиноят кодексининг 169-моддаси 2-қисми “г” банди билан жиноят иши қўзғатилган. Тергов давом этмоқда.\nЖиззах вилояти ички ишлар бошқармаси тиббиёт бўлимида “Ўз статусингдан хабардор бўл!” шиори остида 2 кунлик акция уюштирилди


ЎФА Остон Ўруновнинг ёши бўйича иддаоларга муносабат билдирди | Qalampir.uz\nЎФА Остон Ўруновнинг ёши бўйича иддаоларга муносабат билдирди\nСпорт\t20 Декабрь 2020 10:31 5479\nРоссиянинг “СКA-Хабаровск” футбол клуби бош мураббийи, собиқ футболчи Сергей Юран “Матч Премьер” телеканалига берган интервьюсида Ўзбекистон МТЖ аъзоси Остон Ўруновнинг ёши 4-5 йилга катта эканлиги ҳақида айтганди.\nМураббийнинг иддаолари юзасидан Ўзбекистон футбол ассоциацияси расмий баёнот берди.\n“СКA-Хабаровск” футбол клуби бош мураббийи, собиқ футболчи Сергей Юраннинг “Матч Премьер” телеканалига берган интервюсида Ўзбекистон миллий терма жамоа аъзоси Остон Ўрунов ҳақида фикрлари муҳокамаларга сабаб ўлди. Ўз навбатида унинг Ўруновнинг ёши 4-5 йилга катта эканлиги ҳақидаги сўзлари Ўзбекистон футбол ассоциацияси ҳамда бутун ўзбек футболи жамоатчилигини ҳайрон қолдирди”, дейилади баёнотда.\nТаъкидланишича, Остон Ўрунов Ўзбекистоннинг ўсмирлар, ёшлар, олимпия ва Миллий терма жамоалари сафида халқаро миқёсдаги учрашувларда майдонга тушиб келмоқда. Қитъада ёш кичрайтириш билан боғлиқ муаммоларни олдини олиш учун Осиё футбол конфедерацияси томонидан қўйилган талабга мувофиқ Ўрунов бир неча бор Магнит-резонанс томографиясидан (МРТ) ўтказилган. Таҳлил хулосасига кўра футболчининг ОФК таснифига кирувчи мусобақаларда иштирок этишига рухсат берилган.\n“Сергей Николаевич, шубҳасиз, ҳақиқатдан бехабар ва ўзбек футболидаги ҳозирги вазият тўғрисида умуман тасаввурга эга эмас. Нафақат Ўзбекистон футбол ассоциацияси, балки Ўзбекистон ҳукумати ҳам футболчиларнинг ёш кичрайтириш билан боғлиқ муаммоларга қарши курашишда барча саъй-ҳаракатларни амалга ошириб келмоқда. Истисносиз барча футболчиларнинг ҳужжатлари, уларнинг ёшлигидан бошлаб, шу жумладан Республиканинг ваколатли органлари томонидан ўрганилади ва текшириб борилади.\nОстон Ўрунов нафақат мамлакатимиз, балки бутун Осиёдаги иқтидорли ва истиқболли футболчилардан бир ҳисобланади. Футболчига нафақат Россиянинг, балки Европанинг бошқа мамлакатларидаги қизиқиш катта. Ишончимиз комилки, агар Ўруновнинг ёши кичик қилиб кўрсатилган ёки Сергей Юран фикр билдирганидек “ҳамма бу ҳақда билган” бўлса, чет элда мазкур футболчига бундай фаол қизиқиш бўлмаган бўлар эди.\nЮраннинг ўйламай айтган сўзлари Остон Ўруновнинг обрўсига путур этказади ҳамда бутун Ўзбекистон ва Осиёдаги футболчиларни тайёрлаш тизимига соя солади. Собиқ футболчи Сергей Юран унинг сўзлари туфайли футболчига қандай маънавий зарарни етказиб қўйганини англолмаса ҳам керак. Кўринишидан одоб-ахлоқ, тўғрисўзлик ва ўзи каби футболчилар билан бирдамлик тушунчалари Юран учун бегонага ўхшайди.\nБиз Сергей Юраннинг баёнотини асоссиз ва масъулияцизлик деб ҳисоблаймиз ҳамда Остон Ўруновнинг ёши бўйича айтган айбловлари учун дарҳол аниқ далил-исбот келтиришини талаб қиламиз. Бундан ташқари ушбу мутахассис Остон Ўрунов, Ўзбекистон футбол ассоциацияси ҳамда бутун ўзбек футболи жамоатчилигидан расмий равишда узр сўрашини талаб қиламиз”, дейилган баёнотда.\n07 Май 21:07 60850\n08 Май 14:47 40960\n07 Май 13:54 31597\n08 Май 22:09 29720\n08 Май 20:36 29363


ИнтерФУТБОЛ :: Талабчан «диктатор» ёхуд Польшани мундиалга олиб чиққан мураббий фаолиятига назар\nТалабчан «диктатор» ёхуд Польшани мундиалга олиб чиққан мураббий фаолиятига назар\nПольша терма жамоасининг ЖЧ-2018 иштирокчилари сафидан жой олишида саралаш босқичининг энг яхши тўпурари бўлган Роберт Левандовскининг ҳиссаси салмоқли бўлди.\nЛекин «оқ бургут-лар»нинг шиддатли парвозини таъминлаган Адам Навалканинг улуши машҳур шогирдиникидан кам эмас.\nЖамоатчиликка «диктатор» номи билан танилган мураббий ҳаёти давомида машаққатли синовларда тобланди. Ана шу ҳаётий сабоқлар кейинчалик Навалканинг асосий қуроли сифатида мураббийликда ўз самарасини бера бошлади.\n80-йиллар ўрталарида Адам Навалка Америкада истиқомат қила бошлади. Эрталаб соат 6:00да польшалик дўстлари билан мўъжазгина дўкончада нонушта қилар, кейин ишга отланарди.\nУ хизмат қиладиган фирма Нью-Йорк атрофидаги электр линиялари яқинида ўсадиган дарахтларни кесиш билан шуғулланарди. «Иш жараёни тартибли, яхши ҳақ тўланадиган, қонуний эди.\nАдам ҳам кўпчилик касбдошлари қатори дарахт кесар, жуда меҳнатсевар эди», - дея хотирлайди Навалканинг Америкага кўчиб ўтишига кўмаклашган Януш Суровец.\nОқшомлари Адам польшалик Имигрантлардан тузилган маҳаллий «Полиш-Американ Иглз» жамоасида тўп сурарди. Тез орада Йонкерсдан бошпана топган Навалка рафиқасини ёнига чақирди, инглиз тилини ўрганди. Атиги тўрт йил яшашга аранг чидади. Чунки у футболни севарди.\nЖЧ-78нинг умидли ёшларидан бўлган футболчи жароҳат туфайли майдонга тушолмай, иложсизликдан хорижга йўл олганди. «Тақдирнинг қалтис ҳазилини қарангки, биз ичкиликка ружу қўйиб, саломатлигимизни барбод қилардик. Аммо жароҳат олмасдик.\nАдам эса футбол учун базму-жамшиддан воз кечган, доимо шифокорлар кўмагига муҳтож бўларди... Ҳатто баъзан у соғлом уйқуга ётиб, жароҳат билан уйғонган пайтлар ҳам бўлган», - деб ёзганди Навалканинг «Висла»даги жамоадоши Анжей Иван ўзининг автобиографик асарида. Дарҳақиқат, 1985 йилнинг асосий қисмини футболчи шифохонада ўтказди, «Висла» эса қуйи дивизионга тушиб кетди.\nОхир-оқибат, Навалка барчасига қўл силтаб АҚШга йўл олганди. Польшага қайтиб келганида мураббийликни ҳатто хаёлига ҳам келтирмаганди, ўзини савдога урди.\nАввалига «Трабант» автомобилларига «Фольксваген» двигателларини мослаштириб сота бошлади. Кейин жинси материаллари билан савдо қиладиган дўкон очди, ундан косметика савдосига ўтди. Лекин тез орада футболсиз тура олмаслигига амин бўлди.\nҲа, турли жамоаларга устозлик қилган Навалка барчага баравар талабчанлиги ва қаттиққўллиги билан диктатор тахаллусига эга бўлди. Ўз шогирдларини эрталаб соат 6:30да машғулотларга олиб чиқар, футболчилар оч-наҳор машқ қилишга мажбур эдилар.\nҚолаверса, мураббий ҳар қандай икир-чикирни ҳам эътибордан қочирмасди. «Бир сафар тушликка макарон беришди. Мураббий уни текшириб кўриб, ошпазни бошқа овқат тайёрлашга мажбур этди», - дея хотирлайди «Ягеллония»да Навалкага ҳамкорлик қилган Дариуш Латка.\nАдам «Гурник»ни бошқараётган даврда рафиқаси Катаржина ундан хабар олиш учун жамоа базасига ташриф буюрди. Аслида эр-хотин ўзаро аҳил яшарди, кескин вазиятлар умуман кузатилмасди. Аммо мураббий иш жойида ҳатто турмуш ўртоғини ҳам аяб ўтирмади:\n«Бу сенинг машинингга ажаратилган эмас, жамоа автобусининг жойи. Бу ерда жамоа биринчи ўринда!». Хотини машинани тегишли жойга олиб қўйганидан кейин Навалка у билан саломлашди.\nАдам «Гурник»ни қабул қилган пайтида жамоа 2-лигада тўп сурар, футболчиларнинг асосий вақти иш ҳақини ундириш билан ўтарди. Мураббий шогирдларига раҳбарият қабулига боришни тақиқлаб қўйди:\n«Сизлар ўз вазифангиз - машғулот билан шуғулланинг, бошқа барча муаммоларни менга қўйиб беринг». Шу тариқа бир қатор янги қоидаларни жорий этиб, жамоани тартибга сола бошлади. Жумладан, танаффус пайтида интервью олишни бекор қилди.\nЧунки у футболчиларнинг ҳордиқ чиқаришларига халал берарди. Таъминотчилардан ўйинчиларни учрашувдан кейин мевалар билан таъминлашни, маъмурлардан эса янги автобус харид қилишни талаб қилди. Айнан шу «Гурник»да мураббий ўз фаолиятидаги иқтидорни фаҳмлаш ва илк шартномани расмийлаштириш учун бор-йўғи уч кун етарли бўлди.\nУчинчи куни Миликни ўз хонасига чақирди. Диктатор ҳузурига қалтираб йўл олган футболчи у ердан ўта хурсанд ҳолда қайтиб чиқди. Чунки мураббийдан танбеҳ эмас, мақтов ва керакли маслаҳатларни эшитганди.\nБир ярим йилдан сўнг Милик «Байер»дан таклиф олганида, устози унга шундай деди: «Машғулотлар базасида айтган ўгитларим ёдингдами?».\nХуллас, нафақат Аркадиуш, балки бутун жамоанинг ишлари юришиб кетди - Милик «Байер»дан «Наполи»га, «Гурник» эса олий лигага, кейин қаторасига уч марта чемпионлик шоҳсупасига парвоз қилди.\nҚисқа вақт ичида қайд этилган муваффақият Навалкани миллий терма жамоа раҳбарлигига олиб келди.\nҚатъий интизом, жисмоний қудрат ва тактик маҳоратга таяниб иш кўрадиган мураббий илк кунлардан бошлаб футболчилардаги терма жамоага бўлган иштиёқни кучайтиришга интилди. Матбуот анжуманларидан ташқари, фақат бир марта польшалик журналистларга интервью берди, ортиқча мулоқотга чек қўйди.\nШунингдек, ўз мақсадини қисқа ва лўнда баён этди: «Мен қон, тер ва кўз ёшларига ташнаман. Булар терма жамоа олдидаги муқаддас бурчни ҳис этиш ва унинг шарафини ҳимоя қилишдан келадиган қувонч эвазига юзага келиши керак».\nШундан кейин Навалка терма жамоанинг ҳар бир аъзоси билан дилдан суҳбатлашиш мақсадида улар ҳузурига сафар уюштирди. Жумладан, ички муҳитдан безор бўлиб, жамоани тарк этган франциялик поляк - Людовик Обраньяк уйига борди:\n- Людо, терма жамоада ўйнашни хоҳлайсанми, йўқми?\n- Ўйлаб кўраман, шароитга қарайман.\n- Бу ерда ўйлаб ўтиришнинг ҳожати йўқ. Сен қатъий қарорга келишинг керак. Таклифни рад этсанг, вазият ўзгариб қолмайди. Шунчаки, сенсиз йўлга равона бўламиз.\n- Людо, менга қатъий жавоб керак. Ўнггами, чапга?\nНавалка даврида Обраньяк атиги икки марта термага таклиф этилди. Польшадан Франциягача бўлган масофани мураббий шунчаки мулоқот учун босиб ўтмаганди.\nҲар бир кишининг ўз вазифасига ҳалол ва ростгўйлик билан ёндашиши терма жамоа мартабасини оширди. Жамоа билан биргаликда Адамнинг табиати ҳам ўзгариб борди - ёлғиз қатъий интизомнинг ўзи билан узоққа бориб бўлмаслигини, зарур пайтда футболчиларга имконият бериш кераклигини тушуниб етди. Шогирдлари ҳам шунга яраша фидойилик билан жавоб қайтарадиган бўлишди.\nМасалан, Грузияга қарши саралаш учрашувидан кейин ўйинчилар клубларга тарқалиш ўрнига Швейцария билан бўладиган ўртоқлик учрашувига пухта тайёргарлик кўришга қарор қилишди.\nМураббий фақат бир марта - жамоа сардорини аниқлашда хатога йўл қўйди. Яъни бу борада Испаниядан ўрнак олиб, энг кўп майдонга тушган Якуб Блашиковскига ишонч билдирди. Бу футболчи сусткашликка йўл қўйганидан кейин сардорлик Левандовскига ўтди. Ана шу ўзгариш Робертнинг янада очилишига туртки бўлди - сардорлик боғичи унга қанот бағишлади, гўё.\nТўғри, бу икки футболчи аввал ҳам ўзаро чиқишолмасдилар, битта жамоа («Боруссия» Д.)да тўп сурсаларда, термага бошқа-бошқа самолётларда учиб келишарди. Аммо Навалка жамоасида улар рисоладагидек ҳамкорлик қилишмоқда.\nАдам Навалка - ЖЧ-2014да иштирок этган икки польшалик мутахассиснинг бири. Саралаш босқичини барбод қилган терма жамоа аъзолари турнирни ўз уйларида , ТВ орқали томоша қилишди.\nНавалка эса Германия терма жамоаси (Польшанинг Евро-2016даги гуруҳдоши)нинг ўйинларини кузатиш учун Бразилияга парвоз қилди. Унинг ассистенти Хуберт Маловейски немисларнинг мундиал арафасидаги назорат учрашувлари таҳлилига масъул бўлди.\nТактика бўйича маслаҳатчи мураббий Давид Заяцовски «бундесманншафт» ўйинларини видеотакрорлар ёрдамида таҳлил қилди. Шу тариқа кучли рақиб ҳар томонлама пухта ўрганилди.\nНавалка Поьша футболи тарихида илк марта Германияни (амалдаги жаҳон чемпиони) маҳв этди. Кейин унинг жамоаси Ирландиядан устун келиб, Франция йўлланмасини нақд қилди.\nШогирдлари тун бўйи ғалабани байрам қилган бўлсалар, мураббийлар штаби сўнгги беллашувни таҳлил қилди. Мунозара тонгда (соат 4:30да) тугади.\nАдам Навалка Евро-2016да ҳам, Россия мундиалининг саралашида ҳам суюкли тактик схемасига содиқ қолди. Шу пайтгача ҳеч ким танимаган Малик эса Роберт Левандовскининг ажралмас жуфтига айланди, сермаҳсуллик бобида ҳатто ундан ўзиб кетди.\nҲозирча ЖЧ-2018нинг барча иштирокчилари маълум эмас. Лекин шуни ишонч билан айтиш мумкинки, Польша терма жамоаси Россияга ўта қаттиққўл, лекин ростгўй, шу билан бирга, ашаддий иримчи мутахассис етакчилигида ташриф буюради.\nНавалканинг фикрича, «оқ бургутлар» фақат оппоқ либосларда майдонга тушишлари керак. Ҳатто ички кийимлар ҳам оқ рангда бўлиши лозим. Жамоа ўйинларини фақат Матеуш Борек билан Томаш Хайто шарҳлашлари шарт.\nБу борада мураббий Польша телевидениеси раҳбари билан келишиб олди. Ҳа, айтганча, Навалкага қадар Польша ФИФА рейтингида 70-ўринда эди.\nҲозир у 6-поғонага кўтарилди! Демак, ЖЧ-2018нинг қуръа ташлаш маросимида биринчи саватчадан жой олади.\nПольша терма жамоаси бош мураббийи\nЎйнаган жамоалари: «Висла», «Полиш-Американ Инглз»\nМураббийлик фаолияти: «Висла», Ягеллония, «Гурник» ва бир қатор камтарин жамоалар.\nМураббийликда олган тахаллуси: «Диктатор».\nСевимли тактикаси: 4-4-2.\nФаолиятидаги асосий кашфиёти: Аркадиуш Милик.


АҚШга кириш учун нима керак: янги қоидалар\n22 Yanvar 09:31 / Published in Жамият\nДунёда юзага келган мураккаб эпидемиологик вазият туфайли АҚШ чет эл фуқароларининг мамлакатга кириб келишининг янги қоидаларини жорий этди.\nАҚШ юқумли касалликларни назорат қилиш маркази чет элликларнинг АҚШга киришининг янги қоидаларини эълон қилди. Энди, 26-январдан (кейинги сешанба) барча 2 ёшдан ошган йуловчилар ўзларида SARS-CoV-2 ПЦР-синовидан ўтганлиги тўғрисида гувоҳномага эга бўлишлари шарт.\nШу билан бирга, ушбу тестлар АҚШга учиш учун рўйхатдан ўтиш пайтида 72 соатдан (3 кундан) кечиктирмасдан топширилиши муҳимдир. Акс ҳолда, чет эл фуқароси рўйхатдан ўтиши ва шу сабабли АҚШ ҳудудига кириши рад этилади.\nШуни таъкидлаш керакки, Қўшма Штатларда коронавирус билан боғлиқ вазият беқарор бўлиб қолмоқда. Америка Қўшма Штатлари аниқланган юқумли касалликлар сони бўйича етакчи бўлиб қолмоқда — 24,5 миллион киши.\nTagged under: АҚШ, ГУВОҲНОМА, КИРИШ, КОРОНАВИРУС, ЎЗБЕКИСТОН, ҚОЙДАЛАР\nЎзбекистонда бугун, 2020 йил 27 октябр, ёғингарчилик бўлмайди\nАмерикалик олимлар қаришнинг янги назариясини илгари сурдилар


Кизил рангли лаб буёги кимларга ярашади?\nVatanda.Com » Кизикарли маълумотлар » Қизил рангли лаб бўёғи кимларга ярашади?\nҚиёфа учун аксессуар ва либос танлаш ҳақида ҳам ўйлаш лозим. Қизил лаб бўёғи рақобатни ёқтирмайди, буни доимо ёдда сақланг. Агар қиёфангизда учтадан ортиқ ранг учраса, яхшиси лаб бўёғини нейтралроқ, масалан оч жигаррангга алмаштирганингиз маъқул. Қизил лаб бўёғи cасуал услубидаги либослар билан идеал даражада мос келади. Агар дресс-код имкон берса, ялтирамайдиган қизил лаб бўёғи идоравий костюмлар билан аъло даражада уйғунлашади. Масалан, оқ ёки кулранг идоравий костюмга ёрқин ранг билан урғу берилса, бу қиёфага ўзига ҳослик ва жиддийлик бағишлайди. Қизил ранг билан жигаррангнинг ҳам уйғунлашуви ёмон вариант эмас. Фақат ишга мос қиёфани аксессуарлар билан тўлдириб юборманг, лабдаги битта урғунинг ўзи иш жойида сезиларли кўринишда бўлиш учун етарлидир.


Кеча Тожикистоннинг икки фуқароси тожик-ўзбек чегарасида минага дуч келиб ҳалок бўлди.\n23 октябр 2020, Тошкент вақти: 16:33\nавгуст 24, 2002\nЎзбекистон исломий гуруҳларнинг мамлакат ичкарисига киришларини олдини олиш мақсадида бундан уч йил илгари ўзининг қўшни Тожикистон билан чегарасини миналаган эди. Бироқ, у ердаги миналардан фақат тинч аҳоли қурбон бўлмоқда. Тожикистон маҳсус ҳизмати маълумотларига кўра, ўтган уч йил давомида минага дуч келиб 52 тожик фуқароси ҳалок бўлган, ўнлаб киши мина портлагани оқибатида жароҳат олган.\nХалқаро ташкилотлар Туркманистон ҳукуматини адвокат Аллабердиевни озод қилишга чақирди\nАллабердиев безориликда айбланиб олти йилга қамалган эди.\nХьюман Райтс Вотч (HRW) ва яна 10та халқаро ҳуқуқ ҳимояси ташкилоти Туркманиситон ҳукуматини “зудликда ва ҳеч қандай баҳоналарсиз” адвокат Пигамбергелди Аллабердиевни қамоқдан озод қилишга чақирди.\nХалқаро ташкилотлар адвокатга нисбатан жиноят иши у хорижлик фаоллар ва ҳуқуқ ҳимоячилари билан алоқада бўлгани ортидан сохталаштирилган, деб ҳисоблайди.\nHRW 22 октябрь кунги баёнотида Туркманистон ҳукуматини Пигамбергелди Аллабердиевга чиқарилган суд ҳукмини бекор қилишга чақирган.\nБалканабатдаги нефть-газ қазиб олиш ширкати юристи бўлган Аллабердиев безориликда айбланиб олти йилга қамалган эди.\n“Суд жараёни ва Аллабердиевга қўйилган айблов, шунингдек, бошқа омиллар мазкур иш яққол сиёсий мотивларга эга эканини кўрсатмоқда”, деб билдирди Хьюман Райтс Вотчнинг Европа ва Марказий Осиё бўйича директори ўринбосари Рэйчел Денбер.\nГермания Статистика хизматининг билдиришича, мамлакатда коронавирусга чалинганларнинг кўпайиши ортидан ҳожатхона қоғози ва бошқа гигиена воситаларига бўлган талаб кескин кўпайди.


Гепа-NOVO – medu.uz – Дорилар ҳақида маълумотлар ўзбек тилида\nHome Йўриқномалар Гепа-NOVO\nПрепаратнинг савдо номи: Гепа-NOVO\nтаъсир этувчи моддалар: глицирризин кислотасининг моноаммоний тузи, глицирризин кислотасига қайта ҳисобланганда (глицирам) – 20,0 мг; глицин – 200 мг; L-цистеин гидрохлориди сувсиз моногидрати тузга қайта ҳисобланганда-10,0 мг.\nГлицирризин кислотаси иммуномодулятор таъсири, яллиғланишга қарши, гепатопротектор, вирусларга қарши таъсирларга эга. Препарат аллергияга қарши фаолликка эга бўлиб ва уни қуёнларда Артус ва Шварцман реакцияларини сусайтириши, шунингдек стресс-реакцияга нисбатан сусайтирувчи фаолликни ошиши, антигрануляцион таъсирга ва тимусни атрофияга учрашига нисбатан антогонистик таъсири бўйича кўриш мумкин.\nЯллиғланишга қарши самара арахидон кислотаси занжиридаги таъсирни ва А2 ва липооксигеназа каби ҳужайра ичи омилларини фосфорланишини секинлашиши билан боғлиқ.\nГлицирризиннинг иммуномодулятор таъсири самараси Т-ҳужайраларни фаоллашиши, Y-интерферонини индукциясига, ҳужайралар метаболизмини жадаллашувига ва Т-лимфоцитларини дифференциясини потенцияловчи самарасига боғлиқ.\nСигир чечаги вирусини сусайтириш бўйича эксперимент вақтида препарат қуёнларда папулёз тошмаларни ингибирлаган. Шунингдек, эксперимент вақтида «in vitro» шароитида препарат герпес вируси ўсишини сусайтиришга ва фаолсизланишига олиб келган. Глицин ва L-цистеин юқори дозаларда ва узоқ вақт қўллангандан кейин псевдоальдостеронизм симптомлари бўлиши мумкин.\nПрепаратни вена ичига (в/и) юборилганда биокираолишлиги 100% ташкил қилади.


Терговдан сўнг Москвага кетган Қирғизистон собиқ президенти кейинги режалари ҳақида гапирди - Bugun.uz\nТерговдан сўнг Москвага кетган Қирғизистон собиқ президенти кейинги режалари ҳақида гапирди\n10:05 | 21-12-2021\nҚирғизистондан 20 декабрь куни Москвага қайтган, ундан олдин эса «Қумтор» олтин кони ишида гувоҳ сифатида кўрсатма берган Қирғизистоннинг собиқ президенти Асқар Акаев унга нисбатан қўзғатилган барча жиноий ишлар тўхтатилганини айтди. Бу ҳақда давлат раҳбари «ТАСС»га маълум қилди.\nҚирғизистон собиқ президентининг айтишича, жиноий ишлар тугатилганига ва республикага қайтиш имкониятига қарамай, у Москвада яшашда давом эттиришни режалаштирмоқда.\n«Гап 16 йил ҳақида кетяпти, бир пайтлар мени айблашган эди. Мен бордим ва мендан барча даъволар олиб ташланди, барча жиноий ишлар тўхтатилди. Энди ўз она юртимга бемалол кириб-чиқишим мумкин», — дейди Акаев.\nСобиқ давлат раҳбарининг сўзларига кўра, ҳозирда у Москва давлат университетининг механика-математика факультетида Россиянинг таниқли математиклари қаторида фаолият юритмоқда. «Бу ижодкорликни қўллаб-қувватлайди. Ҳозирча куч ва ижод бор экан, шу ерда ишлаш ниятим бор», — дея қўшимча қилган у.\nАкаев 1990 йилда Қирғизистон раҳбари бўлган. 2005 йил март ойида содир бўлган давлат тўнтариши натижасида лавозимидан четлаштирилган ва хавфсизлик нуқтаи назаридан оиласи билан республикани тарк этишга мажбур бўлган. Шундан сўнг дарҳол унга қарши ватанида бир неча жиноий иш қўзғатилган, жумладан, молиявий фирибгарликда айбланган. Кейинчалик, гумонланувчини сўроқ қилишнинг имкони бўлмагани учун ушбу ҳолатлар бўйича тергов тўхтатилган. Шунга қарамай, у давлатлараро қидирувга берилган. Биринчи президентнинг ўзи бу ишларни республиканинг янги ҳокимияти томонидан сиёсий таъқиб деб атаган.\nАкаев «Қумтор» олтин кони билан боғлиқ коррупцияга алоқадорликда ҳам гумон қилинган. 2021 йил август ойида, 16 йилдан сўнг ватанига қайтган ва бу иш бўйича гувоҳлик берган. Қирғизистон давлатининг собиқ раҳбари ҳозирда Россия пойтахтида истиқомат қилиб, ўқитувчилик ва илмий фаолият билан шуғулланади. У Россия Фанлар академиясининг хорижий аъзоси, Халқаро муҳандислик академиясининг эса фахрий аъзоси ҳисобланади.\nАввалроқ Қирғизистоннинг икки собиқ президенти халқаро қидирувга берилганди. Шунингдек, Қирғизистон парламенти депутати сохта дипломга эгалиги аниқланган ҳамда мамлакатда Туркия фуқароларига ноқонуний паспорт бериш бўйича жиноят иши очилганди.


Бу, хафвсизлик ташкилотларининг вазиятни бошқараётганидан дарак… « Ўзбекистон Халқ Ҳаракати\nБу, хафвсизлик ташкилотларининг вазиятни бошқараётганидан дарак…\n11 October 2017 - 8:00\nУлар кутилмаган тўсиққа дуч келгандилар. Буёғига Амира Кимё билан маслаҳатлашмасалар, ишнинг пачаваси чиқарди. Баҳромнинг ўртадан чиқиб қолиши режада йўқ эди. У нозик жойдан ушлаганди. Ишизловчиларнинг кўзлари очилиши мумкин эди. Шундай бўлса, ишнинг якунида чиқим катта бўларди. Нозима Мунис Саидмат Сотти билан Амира Кимёнинг бир тукига зарар еткиза олмаса ҳам, хавфсизлик ташкилотидагиларга кўпроқ пул ундириш учун баҳона топиларди. Амира Кимё ҳомийларига келишилганидан ортиқ тўласа, шотирларининг уйини куйдирарди. Хизмат ҳақларидан чегириб, уларнинг бурнини ерга ишқарди.\n– Кечадан буён қаерларда йўқолиб қолдингиз, укажон? – деди елкасидан тоғ ағдарилган Нозима Мунис. – Гап уқмаслар мени едилар!\nБарчаси вақтинчалик эди. У буни ўйламасди. Тўғрироғи, ўйлашни истамасди. Уларнинг чекиниши галдаги ҳужумга тайёргарлик учун эди.\nБир кимса қаттиқ йўталса миршаблар етиб келадиган бир мамлакатда, қизиқ ҳолатлар рўй бераётганди. Ўттиздан ошиқ одамнинг Нозима Мунисникига бостириб кириб шовқин-сурон кўтарганидан ҳамма бехабар эди. Амриқо ва Япония элчилари яшайдиган кўчада шу каби ғалати ҳодиса содир бўлганди. Бу, хафвсизлик ташкилотларининг вазиятни бошқараётганидан дарак берарди. Нозима Муниснинг буни идрок этиши учун миясида бўш жой йўқ эди. Бу бир томондан ёмон бўлса, иккинчи томондан яхши эди. У буни пайқаса, юраги ёрилиб ўлар, натижада Саидмат Сотти билан Амира Кимё бошлаган ишлар осонлик билан якун топарди.\nУлар катта кўчага чиқиб такси кира қилдилар. Отақулнинг эргашгани Баҳромга ёқмади.\n– Ширкат олдида, учрашамиз! – деди у Таваккал билан Раҳматга. – Сиқилишиб нима қилдик?\n– Сиз ортиқ у жойларга борманг! – деди Нозима Мунис машинага ўтиргач, Баҳромга. – Ўзимиз гаплашиб оламиз. Унгача, таниш адвокатингиз бўлса, топсангиз, дарров учрашардик. Миллий хавфсизликдагилар, адвокат ёлламасангиз бўлмайди, дейишяпти. Тўғрисини айтсам, Саидмат Соттининг пулларни қайтаришига ҳам, Курапаткинанинг тан олишига ҳам ишонмайман.\n– Маъқул! – деди Баҳром. – Мен адвокатни яқин орадаги қаҳвахоналарнинг бирига таклиф этаман, чиқиб, қўнғироқ қиласиз.\n– Соткам йўқ! – деди хомуш тортган Нозима Мунис. – Қизим Настянинг ёнини олиб, уни деворга уриб синдирди.\n– Ҳечқиси йўқ, бошқасини сотиб оласиз, дуч келган телефондан қўнғироқ қилаверинг!\nБаҳромнинг Хуршид деган таниш адвокати бор эди. Унда ўзбекпарварлик етарли эди. Ўзбекларни назар-писанд қилмайдиганларнинг оғзига уришга устамон эди. Баробарида, миллатни бошқалардан юқори қўймас, ўзгаларни камситадиган гап айтиб, калтафаҳмлик этишни ёмон кўрарди. Унинг адвокат сифатида нималарга қодирлиги Баҳромга ноаён эди. Иккаловларини таништирган Самандар у ҳақда яхши гапларни гапирганди. Улар учрашув жойини белгиладилар.\nУ вақтида етиб келди. Воқеалар тарихини бафуржа ўтириб, диққат билан тинглади.\n– Кейинги йилларда бунақанги ҳодисалар кўп рўй берадиган бўлиб қолди! – деди сўнгра. – Хавфсизлик идоралари ходимлари аҳволини тушунса бўлади. Уларга ҳам қийин. Бошлиқлар, иложини топса, уларни йигирма тўрт соат ишлатмоқчи бўладилар. Улар дам олиш нималигини билмайдилар, дуч келган жойда, ётиб-туриб, дуч келган жойда еб-ичиб кетаверадилар. Дипломларини қўлларига олганларича, пул сочганлари етмаганидек, хизмат жараёнларида ҳам юқоридагиларга чўтал бериб туришлари керак. Президентнинг ва даврнинг талаб-эҳтиёжлари улардан бир-бирларини сотишни, эзишни, алдаш ва чув туширишни тақазо қилади. Аммо пул бўлса, бу маконларда ўлимдан бошқасининг давосини топса бўлади…\nУ сўзини тугатмасдан, Нозима Мунис тўкилай-тўкилай деб турган эски бинога ўхшаб, тушкун бир кайфиятда кириб келди. Сўзларига кўра Саидмат Сотти умуман унинг даъволарини тан олмаганди. Бориб Курапаткинанинг уйини сотганини билгач эса, унинг ичига ўт тушганди. Курапаткинанинг уйида бошқа биров яшаётганди. Барча ишларнинг бир кунда жойба-жой бўлганини англаб у афсус торта бошлади. Калтабинлиги Саидмат Сотти билан Амира Кимёга қўл келганди. Унинг аҳволи жон таслим этаётган кимсанинг аҳволидан юз чандон ёмон эди.\nХуршид қайноқ қаҳвани лабларига теккизар-теккизмас қайтариб қўйди.\n– Бу барчаси табиий. Амира Кимёни эшитганман! – деди у. – Саидмат Соттини яхши танийман. У сизга ўхшаган юзлаб кишиларнинг ёстиғини қуритган устаси фаранг фирибгар. Ҳалигача жабрланувчилар бошларини хавфсизлик ташкилотлари деворларига минг бора уриб ҳам унинг бир тукини тушира олмадилар. У қилғиликларни буюртма асосида амалга оширади. Аммо сизни катта пулга туширипди. Орқангизда минглаган ишизловчилар бор экан, умидсизликка тушмасангиз ҳам бўлади. Беш-ўнтаси сиз билан елкама-елка туриб, якдиллик билан мардона, рўй-рост сўзласа, шодкам бир иш чиқар. Ҳомийлари жуда катта маблағларни ўзлаштиргани боис, изни йўқотиш учун Саидмат Соттини йўқ этишлари ҳам мумкин. Унгача бормасдан, устидан жиноий иш қўзғатишга эришсак, дуруст бўларди.\nУнинг сўзлари ишни қабул қилиб олганини билдирарди. Илтимосга ҳожат қолмаганди.\n– Отни қамчилашимиз учун нима қилишимиз керак? – дея сўради Баҳром.\n– Вақт бой бермасдан Нозима опа барча воқеа-ҳодисаларни бафуржа ёзсин! – деди у. – Мен ўқиб чиқиб, зарур жойларига тузатиш киритаман. Кейин кўчириб, аризани шаҳар ички ишлар бошқармасига топширасизлар.\nУлар миллий хавфсизлик масаласида адвокатга ҳеч нима демадилар. Бекзоднинг талаби шу эди. Адвокатнинг била туриб ички ишлардан ишни бошламоқчилиги ғалати эди.\n– Ички ишларнинг ўзидагилар бу ишларга бош-қош бўлаётганини айтдик-ку! – деди Баҳром.\n– Ҳечқиси йўқ. Аризани китобга қайд қилгач, улар ишни кўриб чиқишга мажбурлар. Бунинг қўрқадиган жойи йўқ!\n– Барибир хавфли! – деди Баҳром. – Шаҳар прокурорга ёзсак бўлмайдими?\n– Бўлаверади, нима фарқи бор? Нозима опанинг, эримни ёзмайман, деётганидан ташвишдаман. Иш очилса, унинг номи ҳам айтилади. Нозима опа кўра-била жиноятни яширган бўлиб чиқади. Сўнгра барча уни эри билан тил бириктирган деб ўйлайди!\n– Ҳайвон бўлса ҳам, тўнғиз бўлса ҳам эрим, нима қилай? – деди ноқулай аҳволга тушган Нозма Мунис. – Болаларимнинг отаси!\n– Ўзингиз биласиз! – деди Хуршид хайрлашаркан. – Қўлимдан келганини қиламан. Тезроқ ариза ташлаш керак. Биринчи бўлиб ариза ташлаган одам ютади. Қонунда унинг қамалмаслиги ёзиб қўйилган.\nХуршид кетгач, улар ёлғиз қолдилар. Нозима Мунис тилхатларни Саидмат Сотти қўлидан тортиб олиб, йиртиб ташлаганини айтди.\n– Парчаларини бўлса ҳам йиғиштириб олдингизми? – дея сўради Баҳром.\n– Хотиржам бўлинг! – деди у. – Аслини ишончли жойга яшириб қўйганман, йиртилганлари нусхалари эди.\n– Бўлмаса турдикми? – деди кўнгли жойига тушган Баҳром.\n– Уйимга бориб нима қиламан, бирпас суҳбатлашиб ўтирайлик. Сизга дардимни тўкмасам, бошқа биров мени эшитмайди. Настя туфайли қизларим билан гаплашолмайдиган бўлдим!\n– Уларга ҳам қийин, уйингизни қаланғи-қасанғилар босиб кетди.\n– Ҳаммаси Настянинг иши. Кеч англадим. Қизларим буни тушунмайдилар. Уларга Настяни Курапаткинаникида кўрганимни айтиб, қувиб солмоқчи эдим, катта қизим ёқамдан олиб, бошимга мушт солди.\nУнинг нима учун бошини ўраб олганини Баҳром энди фаҳмлади.\n– Шундай бўлди. Ирисмат билан Настя иккаласи уни аллақачонлар заҳарлаган эканлар. Эримнинг бу ишларда қўли борлиги даҳшат. Қизларимга улар пул беряптилар. Катта қизим қимматбаҳо автомобил сотиб олипти. Кўчанинг бошидан қассоббаччасига қассобхона очиб берипти. Кичиклари ҳам янги-янги кийим-кечаклар, соткалар сотиб олиб ётишипти. Менинг ҳеч биридан хабарим йўқ. Ишизловчилардан йиққан пулларимнинг бир қисмини дамимни ичимга ютишим учун ишлатяптилар. Ўзимнинг қўлларим билан ўзимни чўктиряптилар. Қизларим менинг қамалиб кетишимга ҳам розилар!\n– Бунчалик эмасдир! Қайси эр ўз хотинини, Настя билан Ирисматни истисно қилганда, қайси бир фарзанд ўз онаизорини қаматтириб юборади!\n– Ишонмаслигингиз мумкин, мен қамалгач, ҳаммаси аниқ бўлади. Эрим уйга қайтиб келади. Муродига етган Настя янги уйга кўчиб киради. Ирисматга кераги бўлмай қолган қизим қассобга турмушга чиқиб, орттирган ҳароми боласини туғади. Ирисматнинг лавозими ошиб, қалтис ишлардан қочадиган бўлади. Умрининг охиригача етадиган пули бўлгач, у ҳамтовоқлари сингари эҳтиёткор кимсага айланади. Бироқ улар ҳеч қачон Амира Кимёнинг сиртмоғидан қочиб қутула олмайдилар. У зарур бўлганда барчаларини ишга солади. Улар мени қурбон бериб ўз мақсадларига етдилар. Энди қамалишимни кутадилар. Мен нафсимнинг тузоғига илиндим!\n– Қани эди мана шуларни илгарироқ англаганда эдингиз!\n– Ҳеч нима ўзгармасди. Мен ҳам ўшаларнинг биттасиман, энди мени фақат қамоқ тўхтади!\n– Ноумид шайтон, ундай деманг!\n– Сиздан битта илтимосим бор!\n– Мендан узоқ юришингиз керак. Менинг тақдирим ҳал бўлди ҳисоби. Қамалишим муқарар. Аслида сизнинг қамалмаслигингизга ҳам кафолат йўқ. Саидмат Сотти билан Амира Кимё тинч ўтирмайди. Мени дея уларга ҳазилакам муаммолар туғдирмадингиз, улар қасд олмасдан қўймайдилар. Вақт борида Қозоғистонга ўтиб кетинг. Маблағингиз бўлмаса, қўлимда борини бераман. Ўн олти минг доллар пулим бор. Қарзларимга тўлайман, десам, урвоқ ҳам бўлмайди. Бу кеманинг ўйилган жойига туянинг терисини ямоқ қилгандек бир гап!\n– Керакмас, йўли топилар. Шу гапни айтганингизнинг ўзи мен учун катта гап, умидсиз бўлманг!\n– Аҳволим умидсизлик ва тушкунликка тушмайдиган даражада дуруст эмас! Кўзларимга оиламни сақлаб қолишдан ўзга нарса кўринмайди…


Иккинчи даврани ютуқ билан бошлашди – Сурхон тонги\nБош саҳифа / Спорт / Иккинчи даврани ютуқ билан бошлашди\nМай 22, 2018\tСпорт Изоҳ қолдириш 646 Кўрилди\nФутбол бўйича Ўзбекистон чемпионати пролигаси “А” гуруҳида қатнашаётган Термизнинг “Сурхон” жамоаси аъзолари иккинчи давра ўйинларини ғалаба билан бошлашди. Хоразмнинг “Хоразм” клуби билан кечган учрашувда вакилларимиз чемпионатнинг энг чиройли ўйинларидан бирини намойиш қилишди.\nҲамжиҳатликда тўп сурган термизликлар учрашувнинг дастлабки дақиқалариданоқ рақиблари дарвозаси томон бот-бот ҳужум уюштирдилар. Натижада хоразмликлар ҳимоячилари хатоликларга йўл қўя бошлади. Бундан устамонлик билан фойдаланган майдон эгалари меҳмонлар дарвозасига яқин жойда турган Низомжон Нормуродовга тўпни етказиб беришди ва у деярли очиқ қолган дарвозага гол киритишга муваффақ бўлди.\nКиритилган тўп “Сурхон” футболчиларини руҳлантирди ва улар яна тўп киритиш учун ҳужумни кучайтирдилар. Рақиб ўйинчилари эса ўз жарима майдонларида термизлик футболчиларнинг бирини чалиб йиқитишди. Ҳакам томонидан белгиланган 11 метрлик жарима тўпини Баҳриддин Ваҳобов аниқ амалга оширди. Иккинчи бўлимда ҳам Баҳриддин Ваҳобов боши билан тўп киритиб, ҳисобни 3:0 га етказди. Ўйин тугашига саноқли дақиқалар қолганда ҳар икки жамоа тўпурарлари биттадан гол киритишди. Якунда термизликлар 4:1 ҳисобида зафар қучди.\nОлдинги Эл фарзанди\nКейинги Фаровонликка эришишнинг янгича тизими


Зарафшон дарёси бўйида йўқолиб кетгани айтилган суғур излари топилди — фото – Bugun.uz\nЯнгиликлар - 17:01 · 22.01.2022\nЭкологлар томонидан йўқолиб кетган дея айтилган ҳамда «Қизил китоб»га киритилган Ўрта Осиё суғури излари Зарафшон миллий боғида Зарафшон дарёсига қуюлувчи зовур бўйида топилди. Бу ҳақда «Sreda.uz»га таяниб, «Ўзгидромет» мутахассиси Эркин Абдулаҳатов хабар бермоқда.\nМаълум қилинишича, боғ ходими — экофаол Наталья Мармазинская бу тўғрисида нашрга хабар берган. Ерларни ўзлаштириш, ноёб суғурни овлаш ҳамда сув етишмовчилиги туфайли бу тур 2020 йилгача бутунлай йўқолиб кетган дея таъкидланарди. Миллий боғда унинг изларини яна учратиш атроф-муҳит, ҳайвонот олами учун муҳим янгилик бўлгани айтилган.\n«Зудлик билан Зарафшон дарёси бу қисмидаги ўнг қирғоғида харсанглар билан тўсилган дамба ортидаги тақир зовурга сув оқимини барқарорлаштириш ва суғур учун яшаш шароитини яхшилаш керак», дейилади мақолада.\nАввалроқ Хоразмда ноёб тур ҳисобланган катта куракбурун балиғи овлангани маълум бўлганди. Шунингдек, Фарғона водийсида янги балиқ тури кашф қилинган.


Трансформаторлар электр машиналарнинг халк хужалигидаги ахамияти » Energetika » Referat » Referat | Haqida\nAsosiy / ReferatEnergetika Трансформаторлар электр машиналарнинг халк хужалигидаги ахамияти\nFayl hajmi 273,76 kB\n1.\tТрансформаторлар хақида асосий тушунча\n2.\tТрансформаторларнинг номинал қийматлари\n3.\tТрансформаторнинг тузилиши.\n4.\tТрансформаторнинг магнит ўзаги.\n5.\tТрансформаторнинг чулғамлари\nТрансформаторлар ҳақида асосий тушунчалар\nИшлаб чиқариш корхонларини, транспортни, қишлоқ хўжалигини электрлаштириш, электротехнологик қурилмаларни турли кўринишлардан фойдаланиш билан боғлиқ. Электротехнологик қурилмаларнинг асосий элементи бўлиб электр машиналар ва трансформаторлар ҳисобланади.\nТрансформаторлар электромагнит статик аппарат бўлиб, айланувчан қисмлари бўлмайди, лекин ишлаш принципи ва тузилиши электр машиналарига ўхшаш бўлганлиги сабабли электр машиналар гуруҳига қўшиб ўрганилади.\nЭлектр станцияларда ишлаб чиқарилган ўзгарувчан токни истеъмолчиларга узатиш, электр қурилмалари ёрдамида етказиб бериш ва тақсимлаш учун уни кучланишини ўзгартириш керак бўлади. Узгарувчан токни кучланишини ўзгартириш яoни трансформациялаш учун трансформаторлар қўлланилади.\nЭлектротехниклар узоқ масофаларга ўта катта электр энергетик қувватларни узатиш учун мўлжалланган, кучланиши 1150 кВ бўлган трансформаторларни яратдилар. Электр станцияларидаги турбогене-раторларнинг кучланишини кучайтирувчи қуввати 10001250 МВА га тенг бўлган трансформаторлар ҳам электротехнологик қурилмаларнинг нодир элементлари қаторига киради.\nЭлектр энергиясини узоқ масофаларга узатиш учун ўзгарувчан ток генераторларининг 6-30 кВ ли кучланишини трансформаторлар ёрдамида 110, 150, 220, 330, 400, 500, 750, 1150 кВ гача кучайтириб электр узатиш тармоқларига уза-тилади. Кучланишнинг кучайтирилиши токнинг пропорционал камайишига олиб келади ва узатиш тармоғидаги қувват исрофи токнинг квадратига пропорционал равишда камаяди. Шу сабабли электр станцияларида кучайтирувчи трансформаторларнинг қўлланилиши мақсадга мувофиқ бўлади.\nЭлектр энергиясини қабул қилувчи, узатувчи ёки тарқатувчи энергетик тизимларда қўлланилувчи қуввати 6,3 кВА ва ундан ҳам юқори бўлган трансформаторларни куч трансформаторлари /КТ/ дейилади.\nУч фазали куч трансформаторларнинг қувватлари 1250 МВА гача, уч фазали гуруҳ трансформаторларининг қувватлари эса (учта бир фазали трансформаторлардан ҳосил бўлган) 2000 МВА гача бўлиб, оғирлиги эса 500 т. гача боради.\nТрансформаторларнинг электр энергияни қабул қилувчи чулғами-бирламчи, истеъмолчига энергияни узатувчи чулғами-иккиламчи чулғам дейилади. Номларига ўхшаш, ҳар бир чулғамга қарашли қийматлар (масалан, ток, кучланиш, қувват, қаршилик ва ҳ.к.) бирламчи ва иккиламчи қийматлар дейилади (бирламчи ток, иккиламчи қаршилик ва ҳ.к.). Трансформаторларнинг юқорироқ кучланишли тармоққа уланган чулғами юқори кучланишли (юқори кучланиш) чулғам дейилади. Кичикроқ кучланишли тармоққа уланган чулғами қуйи кучланишли (қ.к.) чулғами, ва ниҳоят уч чулғамли трансформаторларнинг юқори кучланиш ёки қ.к. чулғамларига тааллуқли бўлмаган - чулғами ўрта кучланишли (ў.к.) чулғам дейилади. Агар иккиламчи чулғам кучланиши бирламчиникидан кичикроқ бўлса - трансформатор пасайтирувчи, акс ҳолда - кучайтирувчи дейилади.\nБитта бирламчи ва битта иккиламчи чулғамли трансформатор икки чулғамли трансформатор дейилади. Хар бир фазада учтадан чулғами бўлган, масалан, битта юқори кучланишли ва иккита қуйи кучланишли, ёки тескариси - битта қуйи кучланишли ва иккита юқори кучланишли трансформаторлар уч чулғамли даб аталади. Бир фазали ёки уч фазали трансформаторларнинг битта фазасида учтадан кўпроқ чулғами бўлиши мумкин. Бундай трансформаторлар кўп чулғамли трансформаторлар дейилади.\nКуч трансформаторлари тузилиши бўйича икки турга бўлинадилар: мойли ва қуруқ трансформаторлар. Мойли трансформаторларда магнит ўзак ва чулғамлар яхши изолятор ва совутувчи модда ҳисобланган трансформатор мойи тўлдирилган идишга жойлаштириладилар. Трансформатор мойи чулғам изоляцияларини ҳавонинг зарарли таъсиридан ҳам сақлайди.\nТрансформациялаш коэффициентларини ўзгартириш учун чулғамларида махсус уламалари бўлган трансформаторларга уламали трансформаторлар дейилади.\nТрансформатор ўзгарувчан токнинг кучланишини қийматини ўзгартириш билан бирга, ўзгарувчан токнинг фазалар сонини ва частотасини қийматини ўзгартирадиган мосламалар таркибида ҳам ишлатилади.\nТрансформаторларнинг номинал қийматлари\nТрансформаторларнинг номинал режими деб, ишлаб чиқарган корхона тайёрлаган паспортида кўрсатилган режимга айтилади.\nТрансформаторларнинг номинал қийматлари - қувват, кучланишлар, токлар, частота ва ҳ.к. трансформаторларнинг паспортида кўрсатилган бўлиб, улар трансформаторларнинг номинал режимини кўрсатувчи бошқа қийматлар, масалан, ф.и.к. кабиларга ҳам тааллуқлидир.\nТрансформаторларни номинал қуввати деб иккиламчи чулғамда Вольт-Ампер билан ўлчанган ва паспортда кўрсатилган қувватга айтилади.\nТрансформаторларни номинал бирламчи кучланиши деб, паспортда кўрсатилган кучланишга айтилади; агар бирламчи чулғамни шохобчалари мавжуд бўлса, у холда номинал кучланиши алоҳида таъкидланади.\nТрансформаторларнинг номинал иккиламчи кучланиши деб бирламчи чулғамидаги кучланиши номинал кучланишига тенг бўлиб, салт ишлагандаги иккиламчи кучланишга айтилади; агар иккиламчи чулғамида уламалар мавжуд бўлса, унинг номинал кучланиши алоҳида таoкидланади.\nТрансформаторнинг бирламчи ва иккиламчи чулғамларини номинал токлари деб, трансформаторнинг паспортида кўрсатилган ва номинал қувват ва номинал кучланишлар билан маoлум боғланишда бўлган бирламчи ва иккиламчи чулғамларнинг токларига айтилади. Бунда трансформаторнинг ф.и.к.и 100% га яқин деб фараз қилиниб, иккала чулғамнинг номинал қувватлари тенг деб қабул қилинади.\nЕвропа ва Осиё давлатларидаги каби, Узбекистон Республикасида ҳам кучланиш частотаси 50 Герц (Гц) га тенг деб қабул қилинган.\nКучланиш, электр юритувчи куч ва токларнинг вақтга боғлиқлиги бу параметрларнинг функцияларини синусоидадан фарқи деб, даврий функцияларни гармоник қаторга ажратилиб, амплитудаларининг қийматларидан энг катта деб ҳисобланган учта юқори гармоник ташкил этувчиларини амплитудаларининг квадратларини йиғиндисини квадрат илдизидан чиқарилган натижасини, бирламчи гармоника амплитудасига нисбатан фоиз ҳисобида олиниб, аниқланган қийматига айтилади. Қуввати 1000 кВт дан катта бўлган трансформаторларда бу қиймат 5% дан катта бўлмаса ва 1000 кВт дан кичикларида 10% дан катт бўлмаса, кучланиш, электр юритувчи куч ва ток синусоидал шаклда деб ҳисобланади.\nУч фазали кучланиш ёки токлар тизимининг симметрик ёки носимметриклигини аниқлаш учун уларнинг векторлари тўғри ва тескари фазалар кетма-кетлигига ажратилади. Агар векторлар тескари кетма-кетлиги векторлар тўғри кетма-кетлигининг 5% ига тенг ёки ундан кичик бўлса симметрик ва 5% идан катта бўлса тизим носимметрик тизим деб ҳисобланади.\nТрансформаторлар ўзгарувчан токнинг кучланишини ўзгартиришга хизмат қилиб, асосий ва ёрдамчи қисмлардан иборат. Асосий қисм-трансформаторларнинг электромагнит жараёнларини вужудга келтирувчи чулғамлардан ва магнит оқимни кучайтирувчи магнит ўзакдан иборат. Ёрдамчи қисмлар эса трансформаторнинг қуввати, кучланиши, турлари ва ҳ.к. ларга қараб, бир неча ўнлаб бўлаклардан иборат. Улар қаторига мойли трансформаторларнинг баклари, уламани ва чулғамларни боғловчи изоляторлар ва бошқалар киради.\nТарансформаторнинг ёрдамчи қисмларига шунингдек:\n1 – расм. Трансформаторнинг умумий кўриниши ;\n1-\tчулғамлар, 2- магнит ўзак, 3-термосифон филpтр,\n4- изолятор, 5-радиаторли бак, 6-газ чиқарувчи труба,\n1.\tГаз релеси.\n2.\tКенгайтирувчи бак.\n3.\tГаз чиқарувчи труба.\n4.\tСовутиш радиаторлари ёки трубалари киради.\nТрансформаторнинг магнит ўзаги\nТрансформаторнинг магнит ўзаклари электротехник пўлатдан тайёрланади. Магнит ўзакни тайёрлашда гистерезис ва уюрма токлари таъсиридаги қувват исрофларини камайтириш тадбирлари ҳисобга олиниши керак. Шунинг учун магнит ўзакларни тайёрлашда магнит юмшоқ электротехник пўлатдан фойдаланилади. Уюрма токларни камайтириш мақсадида электротехник пўлат тунукалар бир-биридан махсус электр ҳимояловчи лаклар ёрдамида қопланади. Химояловчи лакнинг қалинлиги трансформатор чулғамларининг кучланишига боғлиқ бўлади.\nМагнит ўзакни тайерлаш учун қўлланилган электротехник пўлат тунуканинг қалинлиги ўзакнинг магнитланиш частотасига боғлиқ, частота f = 50 Гц бўлганда пўлат тунуканинг қалинлиги 0,35 ёки 0,5 мм бўлади. Трансформаторнинг магнит ўзаклари асосан икки хил конструк-цияда, устунли (стержневой) (2,а-расм) ва қобиқли (броневой) (2,б-расм) кўринишда тайёрланади, кейинги пайтларда фазовий устунли магнит системалар ҳам тайёрланмоқда.\n2-расм. Трансформаторнинг магнит ўзаги:\nа) устунли, б) қобиқли 1. Устун. 2. Тўсин\nУч устунли трансформаторнинг ўзаро боғланган магнит ўтказгичлари 3-расмда кўрсатилган, бу трансформаторнинг характерли томони унинг магнит тизимларининг носимметриклигидадир, чунки алоҳида А, В ва С фазаларининг ўзакларидаги магнит занжирлари бир хил эмас. Уртада жойлашган В ўзакнинг магнит занжири икки чеккадаги А ва С ўзакларникидан қисқароқ, чунки учала занжирдаги магнит куч чизиқлари бир-бири билан икки ва нуқталарда туташадилар.\nКуч трансформаторларининг магнит ўзаклари иссиқ ҳолда жуваланган Э41, Э42, Э43 маркали ёки совуқ ҳолда жуваланган Э310, Э320, Э330 маркали электротехник магнит юмшоқ пўлатлардан тайёрланади. Кейинги пайтларда электр машинасозлик заводларида электр машина ва трансформаторларнинг магнит ўзакларини тайёрлашда совуқ ҳолда жуваланган Э310, Э320, Э330 маркали пўлатлар кенг қўлланилмоқда.\nТрансформаторларнинг магнит ўзакларидаги индукция асосан 1,2 – 1,5 Тл, иссиқ ҳолда жуваланган пўлатлар учун 1,5-1,7 Тл ни ва магнит ўзаги совуқ ҳолда жуваланган пўлатдан тайёрланган мойли трансформаторларда индукция 1,0-1,5 Тл ташкил этади.\n3-расм. Магнит ўзакдаги магнит куч чизиқларининг ўртача узунлиги.\nТрансформаторларнинг чулғамларини тайёрлашда асосан электротехник мисдан ва алюминийдан фойдаланилади. Трансформаторларнинг номинал кучланишига асосан чулғамларни ҳимоялаш материалининг классификацияси танланади. Трансформаторнинг қувватига, кучланиши ва токига асосан чулғамнинг тури танланади. Чулғамлар узлуксиз, спирал ғалтакли (катушкали), бир қатламли ва кўп қатламли цилиндрик, бир одимли ва кўп одимли винт кўринишидаги конструкция-ларда тайёрланади.\nВинтсимон чулғамлар бир неча параллел ўтказгичлардан иборат бўлади. Чулғамнинг ўрамларини одими бир ёки бир неча одимли бўлган винт чизиқлари сингари жойлаштириладилар. Урамлар орасида, ҳамда шохобчалар орасида керак бўлган ҳолларда совитиш учун мой ўтар каналлари мавжуд.\nВинтсимон чулғамларни изоляцион материалдан ясалган цилиндрга жойлаштирилган узун энсиз таёқларга ёки муваққат пўлат цилиндрсимон қолипга ўралади. Винтсимон чулғамлар трансформаторнинг асосан қуйи кучланиш чулғамларида токнинг қиймати 300 А дан каттароқ бўлганда қўлланилади.\nЧулғамларнинг кўндаланг кесим юзалари катталашиб кетган тақдирда бундай ўтказгичлар параллел ўтказгичларга бўлинади ва бу ўтказгичлар ўртасида электр юритувчи куч ва токни бир хилда тақсимланишини таoминлаш учун транспозиция қилинади, яoни пареллел ўтказгичларнинг ўринлари чулғамнинг баландлиги бўйича алмаштирилади.\nКучланиши 35кВ ва ундан юқори бўлган транс-форматорларда узлуксиз спирал ғалтакли чулғамлар қўлланилади. Улар бир-биридан каналлар билан ажратилган ясси гардишсимон (дисксимон) ўрамлардан иборат. Агар узлуксиз спирал чулғам трансформаторнинг юқори кучланиш чулғами бўлса, у ҳолда трансформациялаш коэффициентини 5% атрофида ўзгартириш мақсадида махсус шохобчаларга эга бўлади.\nАлмашинувчи чулғамли трансформаторларда юқори кучланишли ва қуйи кучланишли чулғамларнинг айрим қисмлари ўзаро шундай алмашиниб жойлаштириладики, унда қуйи кучланиш чулғамларининг ўрамлари магнит ўзакка яқинроқ жойлашадилар. Алмашинувчи чулғамлар ишлаб чиқаришда мураккаб технологик жараёни, қисқа туташувларга бардошсизлиги; магнит ўзакдан ва бир-биридан изоляциялашнинг қийинлиги каби камчиликлари билан концентрик чулғамлардан ажралиб туради:\nТранформаторнинг ёрдамчи элементлари\nТрансформаторнинг баки, газ релеси, газ чиқарувчи труба ва кенгайтирувчи бак, форфорли изоляторлар унинг ёрдамчи элементларини ташкил этади.\nТрансформаторларнинг бакини ўлчамлари трансформаторни лойиҳалашда ҳисобланади ва конструктив пўлатдан тайёрланади. Трансформаторнинг қувватига мувофиқ равишда текис деворли, трубали ва радиаторли баклар қўлланилиши мумкин.\nХозирги замон мойли куч трансформаторларини совутиш учун актив қисмлари, яoни магнит ўзак ва унга махкамланган чулғамлар, мойли бакка жойлаштирилади. Бунда чулғамлар ва магнит ўзак ўз ҳароратини ҳаракатланаёган (актив қисмни юваётган) мойга узатади. Мойнинг ҳаракати бакнинг турли жойларидаги мой ҳароратларининг фарқи натижасида ҳосил бўлади. Чунончи, қизиган мой юқорига ҳаракатланиб, унинг ўрнини махсус совутгичлардан келаётган совуқ мой эгаллайди. Совутгичларга эса қизиган мой келади, шу тариқа, мойнинг табиий циркуляцияси (берк контур бўйлаб ҳаракати) ёрдамида трансформаторнинг чулғамлари ва магнит ўзаклари табиий совутилади. Бакнинг тузилиши ва шакли трансформаторнинг қизишини ҳисоблаш билан узвий боғлиқдир. Бакнинг материалини мустаҳкамлиги мойнинг 0,5 атмосфера босимига бардош бера олиши шарт. У ғилдиракли аравачага жойлаштирилади ва трансформаторнинг тўла оғирлигига мўлжалланган бўлади.\nТрансформаторнинг қуввати ошган сари унинг совутиш шароитлари мураккаблашади. Шу туфайли бакнинг тузилиши ҳам ўзгариб боради. Масалан:\nа) қуввати 30 кВА гача бўлган трансформаторларнинг баки энг содда тузилган яoни текис деворли бўлади;\nб) қуввати 3000 кВА гача бўлган трансформаторларда трубали баклар қўлланилади. Бунда бакнинг деворларига диаметри 50 мм, деворининг қалинлиги 2 мм гача бўлган пўлат трубалар 1  3 қатор вертикал ҳолатда пайвандланади;\nв) қуввати 10000 кВА гача бўлган трансформаторларнинг бакларига табиий совутувчи радиатор-совутгичлар ўрнатилади;\nг) қуввати 10000 кВА ва ундан катта трансформаторлар ҳаво пуркагичлар ёрдамида совутиладиган радиаторлар ўрнатилади.\nГЭС ларда ўрнатиладиган трансформаторларнинг мойини совутиш учун махсус совутгичлардаги сувдан фойдаланилади. Бу ҳолда мойнинг сунoий (мажбурий) циркуляцияси насослар ёрдамида амалга оширилади. Бу турдаги совутгичлар қўлланган трансформаторларнинг ўлчамлари бошқаларникидан анча кичик бўлади.\nТрансформаторларнинг юкланишини ортиб кетишидан ва ички қисқа туташув ҳолатларидан ҳимоялаш учун газ релесидан фойдаланилади. Газ релеси иккита қалқовичдан иборат бўлиб, уларнинг ичига контактларини улаш учун суюқ металл қуйилади. Суюқ металл сифатида асосан симобдан фойдаланилади.\nГаз чиқарувчи трубалар трансформатор бакининг ўта юкланиш ва қисқа туташув режимларида мойдан ажралиб чиққан газ ҳисобига ҳосил бўлган босим таoсирида деформацияланиши ва ёрилиб кетишидан ҳимоя қилади. Газ чиқарувчи трубалар асосан трубадан ва шиша мембранадан иборат. Транс-форматорнинг кенгайтирувчи баки, мой заҳираси сифатида қўлланилади. Бакдан текшириш учун олинган, пайвандланган чокларини бузилиши натижасида оқиб кетган, устки қопқоқ прокладкасидан сизиб чиққан мойларни ўрнини кенгайтирувчи бакдаги мой захираси ёрдамида тўлдирилади. Кенгайтирувчи бакнинг ён томонида ўраб турган муҳитнинг ҳарорати ўзгарганда, трансформаторнинг бакидаги мойнинг сатҳи қанча бўлишини кўрсатувчи кўрсатгич ўрнатилган. Трансформаторнинг чулғамларини манбага ва истеoмолчиларга улаш учун форфордан ёки шишадан тайёрланган изоляторлардан фойдаланилади. Изоляторларнинг ўлчамлари трансформаторнинг кучланишига ва қувватига асосан ҳисобланади.\nТрансформаторнинг чулғамларини уланиш схемалари\nКуч трансформаторларининг чулғамлари асосан юлдуз-юлдуз (Y/Y), учбурчак-учбурчак (/), юлдуз-учбурчак (Y/) ва жимжимали-юлдуз (Z/Y) схемаларида уланади. Чулғамларнинг уланиш схемалари трансформаторнинг иш шароитига, истеoмолчининг турига ва характерига ҳам боғлиқ бўлади. Трансформаторларни ҳимоялаш схемаларини ишлаши учун чулғамлар нолp нуқтали схемада ҳам уланиши мумкин. Давлат стандарти бўйича уч фазали куч трнасформаторларининг фазаларини кетма-кетлиги уланиш схемаси бўйича чапдан ўнг томонга ўқилади. Уч фазали трансформаторларнинг юқори кучланишли чулғамларнинг боши А В С, ва охири X Y Z, паст кучланишли чулғамда а, в, с ва х, y, z билан белгиланади.\nТрансформаторлар чулғамларининг уланиш усуллари махсус ҳужжатларда келтирилаётганда аввал юқори кучланишли чулғами кейин қуйи кучланишли чулғамнинг уланиш схемаси ёзилиб улар орасига қия чизиқ чизилади. Агар бирор чулғамнинг ундан чиқарилган нейтрал сими мавжуд бўлса, у ҳолда мазкур чулғамнинг белгисига «0» қўшимча белги индекс кўринишида қўйилади. Шу тариқа Y0/ белгиси қуйидагича ўқилади: юқори кучланиш чулғами юлдузча уланган ва нейтрал сим чиқарилган, қуйи кучланиш чулғами учбурчак схема бўйича уланган.\nЧулғамларни Z/Y, Z/ ва Z/Z схемада улаш усуллари бизнинг давлатимиздаги куч трансформаторларда кенг қўлланилмайди. Автоматик бошқариш тизимларининг ва баoзи кичик ностандарт автоном электр тизимларининг трансформаторларини ҳисобга олган ҳолда чулғамларни улашда асосан амалда қуйидаги улаш усуллари кўпроқ учраши мумкин: Y/Y0 ёки Y/Y; Y/; Y/Z ёки Y/Z0 ; /Y; / ёки /Z0.\nЮқорида келтирилган схемалар бўйича уланган трансформаторларнинг иккита чулғамидан бирининг боши ва охири иккинчисига нисбатан алмаштирилса, масалан, иккинчисига нисбатан биринчи чулғам тескари ўралган бўлса, у ҳолда уч фазали трансформатор чулғамларини ўн икки хил уланиш турларини кўриш мумкин. Баoзи чет эл корхоналарининг ишлаб чиқарган электротехник махсулотлари таркибидаги мавжуд трансформаторларда улаш турларининг ҳаммасини учратиш мумкин.\nУланиш схемалари\tВектор диаграммалари\tШартли\nЮқори кучланиш\tҚуйи кучланиш\tЮқори кучланиш\tҚуйи кучланиш\nУч фазали трансформаторларнинг чулғамларини уланиш схемалари 1-жадвалда келтирилган, 2-жадвалда эса трансформаторнинг кучланишига ва қувватига асосан чулғамларнинг уланиш схемаларини танлаш шкаласи кўрсатилган.\nЧулғам уланиш схемасининг белгиланиши.\tЧулғамларнинг кучланишлари\tТрансформаторни қуввати\nЮҚОРИ КУЧЛАНИШ, (кВ)\nҚУЙИ КУЧЛАНИШ (В)\n1800 дан катта бўлмаган\nва ундан юқори\t3150\nва ундан юқори\t3200 ва\nва ундан юқори\t3300\nва ундан юқори\t7500 ва\nТрансформаторнинг чулғамларини уланиш гуруҳлари\nТрансформаторлардан фойдаланиш тажрибаси шуни кўрсатадики, чулғамларни улаш схемаларидан ташқари юқори кучланиш ва қуйи кучланиш чулғамларидаги линия электр юритувчи кучларнинг ўзаро йўналишлари тўғрисида ҳам маoлумот бўлиши керак. Электр юритувчи кучларнинг йўналишларини ҳисобга олиш учун уланиш гуруҳлари деган тушунча киритилади.\nУланиш гуруҳлари трансформатор чулғамларининг:\n1) ўралиш йўналишига;\n2) боши ва охирларини белгиланишига;\n3) уланиш схемасига боғлиқ.\nТрансформаторнинг юқори кучланиш ва қуйи кучланиш чулғамларини бир хил белгиланган учларидаги тармоқ электр юритувчи куч векторлари орасидаги бурчак градусларда ўлчаниб, уланиш гурухи аниқланади. Векторлар орасида бурилиш бурчагини аниқлаш учун юқори кучланишли чулғам электр юритувчи куч векторидан бошлаб соат циферблати бўйича қуйи кучланиш вектори томон ҳаракатланиб ҳосил бўлган бурчак ўлчанади.\nЧулғамлари Y/Y ва / схемалар бўйича уланган трансфор-маторларнинг уланиш гуруҳлари жуфт (0,2,4,6,8,10) ва Y/, /Y схемада уланганда тоқ (1,3,5,7,9,11) гуруҳларни ҳосил қилади. Бир фазали трансформаторларнинг чулғамлари 0 ва 6 гуруҳларда уланади.\nЧулғамларнинг уланиш гуруҳларини аниқлашда соат циферблатининг милларидан фойдаланиш қулай, чунки улардаги ўн иккита рақамларнинг ҳар бири орасидаги бурчак 300 ни ташкил этади.\nУланиш гуруҳларининг соат миллари ёрдамида аниқлаш учун юқори кучланиш чулғамининг тармоқ электр юритувчи куч векторини минут стрелкаси деб қабул қилиб, соат циферблатнинг 12 рақамига йўналтирилади, қуйи кучланиш чулғамининг тармоқ электр юритувчи куч векторини эса, соат стрелкаси деб қабул қилиб тегишли бурчак остида жойлаштирилади. Шу вектор қаршисидаги рақам уланиш гуруҳини кўрсатади. Мисол тариқасида бир фазали трансформаторнинг уланиш гуруҳини аниқлаш усулини кўрамиз (4-расм).\n4-расм. Бир фазали трансформаторнинг уланиш гуруҳи ва схемаси\nЧулғамлари ўнг томонга ўралган бир фазали трансформатор 4,а- расмда кўрсатилган. Трансформаторнинг иккала чулғамларининг бошлари А, а юқорида, охирлари Х, х. эса, пастда белгиланган. Агар электр юритувчи куч вектори чулғамнинг охиридан бошига томон йўналган бўлса, мусбат ишорали деб қабул қиламиз. Иккала чулғамни ҳам бир хил магнит оқим куч чизиқлари кесиб ўтади, шунинг учун иккала чулғамнинг электр юритувчи кучлари кетларидан бошларига яoни бир хил томонга йўналади, улар бир вақтда мусбат ёки манфий йўналган бўлишлари мумкин. Агар юқори кучланиш ва қуйи кучланиш чулғамларнинг электр юритувчи куч векторларини соат миллари бўйича йўналтирсак, бу векторлар вертикал юқорига йўналади, векторлар орасидаги бурчак 0 га тенг бўлади. Бу ҳолда бир фазали трансформаторларнинг чулғамлари I/I–0 гуруҳда уланган бўлади. Агар бирор чулғамнинг боши ва охирини ўринлари алмаштирилса, у ҳолда шу чулғамнинг электр юритувчи кучи ўз йўналишини қарама- қарши томонга, яoни 180о га ўзгартиради ва юқори кучланишли чулғамнинг электр юритувчи кучи ЕА билан қуйи кучланишли чулғам электр юритувчи кучи Еа векторлари орасидаги бурчак 180о га тенг бўлиб, трансформаторнинг чулғамлари I/I - 6 гуруҳда уланган бўлади.\nУч фазали трансформаторларнинг уланиш гуруҳлари ҳам шу усулда аниқланиши мумкин. Фараз қилайлик уч фазали трансформаторнинг юқори кучланишли ва қуйи кучланишли чулғамлари юлдуз-юлдуз (Y/Y) схемада уланган бўлсин.\nШунинг билан бирга:\n1) чулғамлар бир хил томонга ўралган масалан, «ўнг» томонга;\n2) чулғамларнинг бошлари ва охирлари бир хил жойлашган;\n3) бир хил номланган чулғамлар (масалан, А ва а шунингдек В ва в, С ва с) битта умумий устунга ўрнатилган.\n5-расм. Чулғамлари Y/Y- 0 схема ва гуруҳда уланган\nУ ҳолда фаза электр юритувчи кучларининг юлдузи ва тармоқ электр юритувчи кучларининг учбурчаги 5-расмда кўрсатилганга ўхшаш бўлади. Бир хил номланган тармоқ электр юритувчи кучларининг векторлари, масалан, ЕАВ ва Еав фаза бўйича мос яoни бир томонга йўналган бўлади. Юқорида айтиб ўтганимиздек, бу векторларни соат циферблатига жойлаштирсак, иккаласи ҳам вертикал яъни юқорига йўналган бўлиб, 12 ни кўрсатади. Бу ҳолда трансформаторнинг уланиш гуруҳи 0 (12) инчи гуруҳини ташкил этади ва чулғамлар Y/Y- 0 схемада ва гуруҳда уланган деб белгиланади.\nTeglar: электр магнит ю1179ори кучланиш кучланишли уланиш трансформаторларнинг трансформаторнинг Трансформаторнинг юритувчи бўлган фазали номинал бўлади 1179уйи 1203олда 1203ам асосан уланган чул1171амнинг\nДон-дуккакли экинларни умумий тавсифи. Нухат экини\nЛубтолали экинлар.Каноп биологияси ва етиштириш технологияси\nГеология фани хакида умумий маълумотлар ва унинг халк хужалигидаги ахамияти\nМахсус трансформаторлар кўп чулғамли трансформаторлар\nСоя -биологияси ва етиштириш технологияси\nЖухори-биологияси ва етиштириш технологияси\nЛовия-Мош биологияси ва етиштириш технологияси\nМаккажухори - биологияси ва етиштириш технологияси\nДон экинларининг умумий тавсифи ва ривожланиш даврлари


«Севимли» телеканали раҳбари Амира Рашидова каналда узатилган беҳаё саҳна юзасидан муносабат билдирди - Daryo\n22:35, 19.01.2022 144257\nИжтимоий тармоқларда «Севимли» телеканалида эфирга узатилаётган «Сабрия» сериалидаги ахлоқсиз саҳна акс этган кадр тарқалди. АОКА ҳолат назоратга олиниб, текширув ишлари бошланганини маълум қилди.\nБундан ташқари, Саида Мирзиёева ҳам ушбу сериални танқид қилиб, бадиий кенгашлар ва мутасадди ташкилотларни бу каби контентга қонун ва этика нуқтайи назаридан хулоса беришга чақирди.\nШундан сўнг телеканал раҳбари Амира Рашидова сериал атрофида бўлаётган гап-сўзларга Instagram саҳифасида муносабат билдирди.\n«Сериалнинг бир эпизоди тарқалган. Унда гиёҳванд йигит қизга ҳамла қилмоқчи бўлган ҳаракати акс этган. Сценарийда кўрсатилган зўравонлик саҳнасини режиссёр одам танасини, қон ва урушни кўрсатмай суратга олган. Очиқ зўравонлик, беҳаё ёки ахлоқсиз саҳналар кўрсатилмаган. Қолаверса, гиёҳванд зўравон, ўз амалига яраша жазосини сериалнинг шу қисмида олгани кўрсатилган. Ёвузликни кўрсатмай, ёмон одамларнинг борлигини беркитиб яшайдиган замонда эмасмиз, Худога шукр. «Сабрия» сериалидаги воқеалар Ҳам реал инсонлар ҳаётидан олинган.\nАёлларнинг эркинлиги ва уларга нисбатан зўравонликка қарши кураш масаласини ҳар қадамда ёзаман, гапираман. Мен аёлларга нисбатан ҳар қанақа зўравонликка қаршиман, телеканал контентида шу иллат асоратлари ҳақидаги «Зирапча», «Сен ва мен», «Бир кафт тупроқ», «Қафасда…» каби аёллар мавзусига қаратилган катта лойиҳаларга қўл урганмиз. Бу лойиҳаларда ҳам жамиятдаги камчиликларни кўрсатиб, қаҳрамонлар ҳаётини изга солишга ҳисса қўшганмиз.\n«Севимли» телеканали «Сабрия» сериал намойишидан аввал 16+ маркировкасини берган, қолаверса, «ахлоқсиз» деган айбловни қўйишдан олдин кесиб олинган кадрнинг якунини тушуниш учун фильмнинг яна 3 дақиқасини кўриш етарли. Ушбу сериал режиссёр Насиба Турсунованинг илк иши. Кўплаб киноижодкорлар қатори, «Севимли» уни ҳам қўллаб-қувватлади, ишонч билдирди. Келажакда ҳам у билан ҳамкорлик қилиш ниятидамиз, ижодкорни синдиришларига қаршиман…\nБир нарсани таъкидламоқчиман, бир йил олдин телеканаллар асосий контентини турк сериаллари эгаллаган эди, бугунга келиб ҳар бир телеканалда 2-3 тадан миллий сериаллар намойиш этилмоқда, лекин шу билан бирга узатилаётган сериаллардан омманинг кўнгли тўлмаяпти, бунга кўп сабаб бор, ижодий ва техник муаммолар етарли… Биз ўтиш давридамиз. Миллий сериалларимиз яхшироқ бўлишига ишонаман, ҳар ҳолда уринишлар йўқ эмас, гарчи бу осон бўлмаса-да, шунчаки ҳаммасига вақт керак.\nНима бўлганда ҳам ҳар бирингиздан миннатдорман, бефарқ бўлмаганингиз учун, яхши ёки ёмон муҳим эмас, балки шунчаки фикр билдириб турганингиз учун ҳам раҳмат!», – деб ёзган телеканал раҳбари.\nЭслатиб ўтамиз, «Севимли» телеканали 2018 йилда эфирга узатилган «Ҳурлиқо» («I feel pretty») бадиий фильмининг 45-дақиқасида порнографик мазмундаги саҳна сабаб қатъий огоҳлантирилган эди.\n«Маҳалла» телеканали Ислом Каримовнинг сурати хиралаштирилишига «техник хатолик» сабаб эканини маълум қилди\n07:30, 04.05.2022 98790\n18:10, 07.05.2022 88615\n07:30, 08.05.2022 78297\n18:05 Бугун 0\n18:00 Бугун 218\n17:54 Бугун 552\nЛитва Украинага яна 15 млн евролик қурол-яроғ жўнатади\n17:44 Бугун 913\nҚайси бири афзал: ферма сутими ёки қадоқлангани?\n15:52, 23.05.2022 89225\n10:49, 24.05.2022 57085\n21:33, 23.05.2022 46725\n20:08, 24.05.2022 39907


Мисрдан келганларнинг ҳеч бирида коронавирус аниқланмади. Улар манзилларига кузатилди (видео) - Darakchi\nЖАМИЯТ 02.04.2020, 13:47\n18 март куни Миср давлатидан махсус авиарейс билан Навоий шаҳрига келтирилган, Республикамизнинг турли вилоятларидан бўлган 181 нафар фуқаролар бугун – 2 апрель куни ўз уйларига тантанали тарзда кузатилди. Бу ҳақда Навоий вилоят ҳокимлиги ахборот хизмати хабар бермоқда.\nКармана тумани ҳудудидаги Навоий кон-металлургия комбинатига қарашли соғломлаштириш марказида давом этган 14 кунлик карантинда бўлганлар билан бирга бўлган 22 нафардан иборат шифокорлар гуруҳи ҳам навбатдаги таътилга чиқарилди.\n– Икки ҳафта давом этган карантин даврида кузатувга олинганлар белгиланган муддатда зарур тиббий муолажалар, шахсий гигиена ва ҳимоя воситалари ҳамда озиқ-овқат маҳсулотлари билан узлуксиз таъминланди. Кузатув ва карантин даврида уларнинг бирортасида касаллик аломатлари аниқланмади. Барчалари соғлом ва яхши кайфиятда, - дейди Навоий вилоят соғликни сақлаш бошқармаси бошлиғи Ф.Гаффаров.\n– Биз аввало муҳтарам Президентимиздан бир умрлик миннатдормиз! Мана шу ерда ўтган 14 кунлик даврим шахсан менга кўп нарсаларни англашга имкон берди. Ватан, меҳр-муҳаббат ва ва энг асосийси ҳаётимнинг қадрини яна бир бор теранроқ тушуниб етдим. Барча шифокорларимиз доим омон бўлсинлар, - дея ўз ҳиссиётларини яширмади самарқандлик Назира Султонова.\nЭслатиб ўтамиз, айни пайтда Навоий вилоятидаги 8 та сиҳатгоҳда 529 нафар фуқаро умумий карантинга олинган. Бундан ташқари 2808 нафар фуқаро уй карантинида шифокорлар назоратида.\nНавоий шаҳрида даволанаётган икки нафар фуқаро (она ва ўғил) эса вилоятга Тошкент шаҳридан меҳмонга келганларида уларда касаллик белгилари борлиги аниқланиб, карантинга олинган ва шифохонага ётқизилган. Ҳар иккала бемор ҳам Тошкент шаҳри Бектемир туманида доимий яшаб келган.


Хонанда Тоҳир Маҳкамов одамовилигига сабаб бўлган болалигидаги қаттиқ қўрқув ҳақида гапириб берди (видео) - Daryo\n17:12, 20.02.2020 40493\nХонанда Тоҳир Маҳкамов одамовилигига сабаб бўлган болалигидаги қаттиқ қўрқув ҳақида гапириб берди (видео)\n«Мен ўзимни севаман», «Масхарабоз», «Тикка туриб ўлганим бўлсин», «Зебожон», «Эй гап» каби қўшиқлари билан машҳурликка эришган хонанда Тоҳир Маҳкамов «Дарё» интернет-нашрига эксклюзив интервью берди. Интервьюни журналист Феруз Муҳаммад ташкиллаштирди.\nАсосан Фарғона вилоятида яшаб ижод қилаётган Тоҳир Маҳкамов аксарият санъаткорларга хос бўлмаган одамовилиги, ўзининг таъбири билан айтганда «ёввойилиги»га сабаб бўлган болалигидаги қаттиқ қўрқув ҳақида гапириб берди.\nБаъзида одамлар орасида юриб, одамларнинг ичида тирикчилик қилиб, уларнинг ичида яшаб ҳам одамлардан узоқлашиш мумкин. Буни ёввойи дейдими, билмадим, юрагим ёввойи эмас, айтилмаган жойларга-ку бормайман, баъзида айтилган жойларга ҳам бормай қоладиган одатларим бор. Қидирганда топилмай қолиш одатим ўзимга ҳам ёқмайди. Кўпроқ бу феълим атрофимдагиларга ҳам таъсир қилади. Атрофимдаги яқинларим ҳам мендан кўпинча шу томонлама ранжийди. Камнамосан, кўринмайсан дейишади.\nБолалигимда устимга итни ташлаб юборишган экан. Қаттиқ қўрққаним учун дудуқланиб қолган эканман. Кейин мени даволатишган. Ҳозиргача шу дудуқланишимнинг асорати бор, тутилиб гапираман. Бу ҳаётда жуда катта панд бериб қўяди. Ёшлигимда ерни тепиб-тепиб, гапимни келтириб кейин гапирар эдим, атрофимдагилар кулаётганини билардим. Балки одамовилигим шу билан ҳам боғлиқ бўлиши мумкин. Шунинг учун суҳбатлар ва интервьюлардан кўпинча уяламан.\nТоҳир Маҳкамов, хонанда\nМаълумот учун, хонанда ва бастакор Тоҳир Маҳкамов 1971 йил 12 ноябрь куни Фарғона вилояти Қўқон шаҳрида туғилган. 1991 йилдан мусиқий альбомлар чиқариб келмоқда. Бугунги кунда 20 дан ортиқ альбоми, 600 дан ортиқ қўшиғи бор. Бастакор сифатида ўндан ортиқ хонандаларга 100 дан ортиқ хит қўшиқлар ёзиб берган.\n00:14, 01.04.2020 3499\nЎзбекистонда бензин, дизель ва газни охирги истеъмолчига сотишда акциз солиғи ставкаси йил охирига қадар ўзгармайди\n23:59 Бугун 8179\n23:53 Бугун 4333\n23:44 Бугун 6636\n09:25, 30.03.2020 270418\n00:42 Бугун 253873\n20:33, 29.03.2020 211530\n16:07, 30.03.2020 185713


Швейцария Марказий банки криптовалютага изоҳ берди: Bitcoin - инвестиция\n18:08 / 24.11.2017\nШвейцария Марказий банки криптовалюталарга расмий изоҳ берди. Унга кўра, криптовалюта – пул эмас, балки инвестиция воситасидир. “Bitcoin каби маҳсулотлар, ҳозирда валюта эмас, балки катта эҳтимол билан инвестиция воситалари ҳисобланади”, – деган Швейцария миллий банки президенти Томас Жордан.\n“Марказий банклар криптовалюталар масаласи билан жуда жиддий шуғулланмоқда. Мен уларни, валютадан кўра, инвестиция сифатида баҳолар эдим”, — дея Жорданнинг сўзларини келтиради Reuters агентлиги.\n“Қайд этиш ўринлики, гап технологиялар ҳақида бораётгани йўқ, балки кимлар марказий банк пулларига қандай шаклда эгалиги ҳақида бормоқда. Ҳамон ҳал этилмаган кўплаб саволлар мавжуд”, — деган у. Жорданнинг айтишича, криптовалюталар молиявий тизимга жуда кучли таъсир этиши мумкин, шунга биноан марказий банклар бу муаммони жиддий кузатишлари мақсадга мувофиқ.


Тошкентдаги муҳим чорраҳаларнинг бирида чапга бурилишга рухсат берилди - 7 Января 2020 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nYakshanba, 26.01.2020, 05:42\nГлавная » 2020 » Yanvar » 7 » Тошкентдаги муҳим чорраҳаларнинг бирида чапга бурилишга рухсат берилди\nСветофорга чап томонга бурилиш имконини берувчи яна бир сексия қўшилган. Аммо «Тўғрига ҳаракат» йўл белгиси ҳамон турибди.\nБурилишнинг очилиши 71-сонли мактаб чорраҳасидаги машиналар оқимини сезиларли даражада камайтиради, чунки ортга қайтиб келиш учун бир неча километр юриш керак эди. Шунингдек, минглаб ҳайдовчи ва йўловчиларининг вақти тежалади.\nУзоқ йиллар давомида ёпиқ бўлган пойтахтдаги айрим кўчалар, Шавкат Мирзиёев президент этиб сайланганидан кейин очилишни бошлади. 2015 йилнинг августида Оққўрғон кўчасидан Мустақиллик томон элтувчи Паркет ҳамда «Буюк ипак йўли» метро бекати йўллари темир панжаралар билан тўлиқ ёпилганди.


Масофавий совутгич марказларини монтаж қилиш в Узбекистане | Server Service\nСовутгич марказлари ўрнатилганида, мазкур қурилма ташқарига жойлаштирилади. Гап ундан чиқадиган шовқинда. Совутгич марказларида параллел ишлайдиган бир нечта компрессор бўлади. Улардан бири бузилса, бошқаси унинг ўрнини эгаллайди.\nМасофавий совуқлик марказларини ўрнатиш савдо майдони йирик механик агрегат ва узеллардан ҳоли бўлиши билан яхши. Усиз майдон яхши кўринади ва бўш бўлади.\nСовутгич ёки иқлим техникаси монтажини бирданига амалга ошириб бўлмайди. Олддинга қўйилган топшириқни амалга оширишдан аввал мутахассисларимиз бинодаги ҳолатни таҳлил қилади. Барча нюанслар ҳақида маълумотлар йиғилганидан сўнг кабеллар узунлиги ўлчанади ва барча нозик жиҳатлар ҳисобга олинади. Бу маълумотлар жам бўлиб, совутгич ускуналарини сифатли ва тезкор ўрнатишга ёрдам беради.\nСовутгич қурилмаларни ўрнатиш ечимлари ва уни амалга ошириш муддати\nФреон тармоғини ўтказишнинг бир неча тури мавжуд:\n1. Ички тўлиқ. Пол қатлами тагида фреон тармоғини ётқизиш учун чуқурчалар очилади, улар кейин плиткалар билан ёпилади.\n2. Шифтли тури.\n3. Масофавий. Агар имкони бўлса, ускуна ертўлага олиб чиқилади. Ёки унинг жойи савдо зали билан ёнма-ён бирор хона бўлади, бироқ бу ерда машиналар бўлимини яратиш муаммоси юзага келади. Баъзида қурилма савдо майдони остига жойланади. Қуриш ишлари тугатилиши биланоқ совутгич қурилмаларни монтаж қилиш ишларига киришиш мумкин. Қурилиш ишлари якунида вентиляция тизими, иситиш тармоғи, электр ва буларнинг барчаси билан бирга совутгич ускуналарни монтаж қилиш мумкин.\nТехнологик хоналарда жойлашган муҳандислик коммуникациялар талабини ҳисобга олмай фреон тармоғини профессионал даражада ўтказиб бўлмайди. Албатта, кабелларни ётқизиш қоидаларига риоя қилишнинг иложи бўлмайди, шунинг учун кўп миқдорда сарф материаллари ва вақт талаб этилади. Чунки профессионализм – бу ишни сифатли бажарган ҳолда, эстетикани унутиб қўймасликдир.\nСамарадорлик ва ишонч усталаримиз фаолиятининг асосий таркибий қисмидир. Уларда барча зарур нарсалар мавжуд: назария, синовдан ўтган узоқ йиллик тажриба, барча зарур ускуналар ва сарф материаллари. Бу улрга олдига қўйилган барча топшириқни бажаришда ёрдам беради, асосийси, барча амалга оширилган ишлар кафолатланади.\nАгар дўкон маёдони 300 дан 500 м2 гача бўлса, у ҳолда совутгич қурилмалар жуфтликларини ўрнатиш икки ҳафта давом этади. Бинога, тахминан, 1000 метр3 ҳаво етказиб берувчи масофавий совутгични монтаж қилиш 20 кун ичида амалга оширилади. Савдо марказларида совуқлик билан таъминловчи марказ биттагина ўрнатилмайди, шунинг учун жараён 3 ойгача чўзилиши мумкин. Компаниямиз томонидан олиб борилган ўрнатиш тадбирлари тегишли қоидалар, меъёрлар ва йўриқномаларга мос келади.\nServer Service компанияси ўз мижозлари ҳақида қайғуради. Сиз ҳавотирланишингизни истамаймиз, шунинг учун тақдим этилган барча хизматлар ва эҳтиёт қисмлари кафолатланади.\nСовутгич марказлари ёки бошқа ускунани ўрнатишни истайсизми? Бизга қўнғироқ қилинг ва буюртма беринг!\nБизнинг телефон рақамларимиз ва элетрон манзилимизни “Контактлар” бўлимидан топасиз.


ҲАЛОЛЛИК ЙЎЛИ - Mehrob.uz\nЭР ВА АЁЛ КИШИ ОРАСИДАГИ ФАРҚ НИМАДА?\nМақолалар access_time12-декабр 2017, 12:39\n«Эркак ва аёл кишилар фикрлаши орасидаги фарқни аниқлаш бўйича янги…\nМақолалар access_time19-июнь 2017, 19:43\naccess_time3-август 2017, 14:17 visibility889\n2012 йилнинг декабр ойида Испаниянинг Наварра вилоятида енгил атлетика бўйича муҳим мусобақа бўлиб ўтди. Ютуққа катта мукофот қўйилган, пойгада дунёнинг етакчи спорт усталари қатнашарди. Улар орасида Лондонда ўтган Олимпиада ўйинларининг 3000 метрга тўсиқлар оша югуриш бўйича бронза медали соҳиби кениялик Абул Мутои ҳам бор эди. У бу галги пойгада етакчи бўлди, ҳаммадан ўзиб кетди. Бироқ маррага ўн метрча қолганда тўхтаб қолди. Кениялик атлет марра чизиғини кесиб ўтдим деган янглиш хулосага келган эди. Мутои томошабинларга қараб қарсак чалар, ютуғидан хурсанд эди. Одамлар унга испанчалаб бир нималар дер, ўн метр нарига ишора қилар, бироқ у ҳеч нарсани англамасди.\n– Наҳотки ғолиб бўлишни истамадингиз?\n– Йўқ, мен ғолибликни жуда хоҳлаган эдим. Аммо совринга қўшиб Испания термаси таркибида Европа чемпионатида қатнашиш имконини берганларида ҳам, шу йўлни тутган бўлардим. Мен ғалабага лойиқ даражада югура олмадим. Агар рақибим хато қилмаганида, унга ета олмасдим. Мен учун совриндор бўлишдан кўра шаънимни сақлаб қолиш афзал. Одамлар жуда кўп ҳолларда хато йўлни танлайди, ахлоқи тубан эканини кўрсатиб қўяди. Мен бундай йўл тутмаганимдан, ҳалоллик йўлини танлаганимдан мамнунман.


Украин ҳарбийлари норозилик намойиши ўтказди\n18 май 2021, Тошкент вақти: 22:24\nУкраин Миллий гвардияси аскари намойиш пайтида қаллиғи билан учрашмоқда, 13 октябрь, 2013 йил.\nУкраинада Миллий гвардиянинг 300 оддий аскари 13 октябр куни президент маъмурияти биноси олдига демобилизация ўтказиш талаби билан норозилик намойишига чиқди.\nПрезидент саройи милиция томонидан қуршаб олингани айтилмоқда. Намойишчилар “Дембель”, деб ҳайқирмоқда. Хабарларда айтилишича, аскарлар норозилигига бир ярим йилдан бери ҳарбий хизматдан демобилизация ўтказилмагани сабаб бўлган.\nАввалроқ мазкур ҳарбийлар узоқ вақтдан бери берилмай келаётган ойликлари берилишини талаб қилиб намойишга чиққани айтилган эди.


Туркиядаги салкам 100 йиллик тарихга эга Мавлоно музейига фотосаёҳат\nТуркия Маданият ва туризм вазирлиги ҳар йили анъанавий тарзда ўтказиб келинадиган «Шаби арус» тадбирларида қатнашиш учун 14–20 декабрь кунлари бир гуруҳ хорижий ОАВ вакиллари, ўзбекистонлик журналистлар қаторида «Tez News» мухбирини ҳам таклиф этди. Олти кун давомида улар Туркиянинг Коня ва Истанбул шаҳарларидаги тарихий обидалар, зиёратгоҳлар, маданият марказлари ҳамда Жалолиддин Румий ҳаёти ва ижодига оид манбалар билан яқиндан танишади.\nТуркияда ҳар йили буюк шоир, мутафаккир Мавлоно Жалолиддин Румийнинг вафот этган кунида «Шаби арус» маросими ўтказилади. Бунинг келиб чиқиши эса бевосита Румий ҳаёти билан боғлиқ. Яъни ривоятларда айтилишича, Мавлоно Румий вафот этаётган чоғида унинг шогирдлари, мухлислари қайғуга тушади. Шунда Мавлоно уларнинг хафа бўлмасликларини, бу аза эмас, балки тўйлигини ва дўст васлига етишиш учун кетаётганлигини айтади. Бу воқеа милодий 1273 йил 17 декабрда юз берган ва орадан салкам етти ярим аср ўтса ҳамки Мавлоно Румийнинг издошлари бу кунни «Дўст ҳузурига сафар» тантанаси сифатида нишонлайди. Мавлавия тариқатида бу маросим «Шаби арус» деб номланади. Бу сўз таржима қилинганда, «тўй оқшоми», «висол кечаси» каби маъноларни англатади.\nТаъкидланишича, Коня шаҳрида ушбу тадбир алоҳида тайёргарлик билан ўтказилади. Дунёнинг турли ҳудудларидан Мавлоно Румийнинг ихлосмандлари Мавлавия тариқати вакиллари, олим ва мутахассислар, санъат ва маданият намояндалари тўпланади. Румий ҳаёти ва ижодининг инсоният тараққиётидаги ўрнига бағишланган анжуманлар ўтказилади.\n«Шаби арус» маросими олдидан хорижий ва ўзбекистонлик журналистлар, дастлаб, Коня шаҳридаги Мавлоно музейи (мақбараси) билан танишди. Қайд этилишича, мақбара шаҳарнинг марказида жойлашган. Ундаги қабр 1274 йилда Жалолиддин Румий номига қурилган. Кўп йиллар давомида мақбарага қўшимчалар киритилган, таъмирдан чиқарилган ва у ҳозирги шаклини олган. Мавлоно мақбараси ҳар доим Конянинг қадимий ва асосий қадамжоларидан бири бўлиб келган.\nБугунги кунда Мавлоно музейи сифатида фойдаланиладиган бино Салжуқийлар даврида саройнинг Aтиргул боғи сифатида ишлатилган. Кейинчалик ушбу иншоот Ал ад-Дин Кейкубад томонидан қурилган ва Румийнинг отасига берилган. Отаси вафот этганидан сўнг кўп одамлар унинг қабрини мақбара сифатида қуришни хоҳлашади. Аммо Румий ҳар доим бу илтимосларни рад этиб, осмон гумбазидан яхши зиёратгоҳ йўқлигини айтади. 1273 йил 17 декабрда Мавлоно вафот этганида унинг ўғли Султон Валад бу жойни мақбарага айлантиради.\nФақатгина қабрдан иборат бўлган ушбу бино 1926 йилдан кейин музей сифатида очилган. 1954 йилда қайта кўриб чиқилиб, Мавлоно музейи дея номланган. Унинг майдони ўз боғи билан 6500 квадрат метрни ташкил этади.\nМузейда 6 та бўлим мавжуд. Улардан биринчиси — қироат хонаси. Бу Қуръонни чиройли овозда ва тўғри ўқишни англатади. Ушбу хонада Қуръон ўқилганлиги сабабли шундай номланган. Шунингдек, музейда дарвеш буюмлари, қимматли ва тарихий қўлёзмалар, Румийнинг кийимлари ва сабр тошлари, 3D форматдаги ҳайкаллар ҳам бор.\nМаълумот учун, музейга кириш 2014 йилгача маълум бир ҳақ эвазига амалга оширилган. Бироқ 2014 йилдан бугунги кунга қадар музей бўйлаб саёҳат қилиш бепул. Бундан ташқари, ушбу тарихий бино Яшил гумбаз номи билан ҳам машҳур.


Теримиз, ҳиссиётларимизни сақловчи хотира манбаидир! - 15 Февраля 2015 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2015 » Февраль » 15 » Теримиз, ҳиссиётларимизни сақловчи хотира манбаидир!\nТеримиз, ҳиссиётларимизни сақловчи хотира манбаидир!\nБиласизми, бизнинг теримиз ҳиссиётларимизни жумбушга келтирмасада, кайфиятимиз, туйғуларимизни кўрсата оладиган воситачи саналади. Мисол учун, бирон киши бизни мақтаса, бехосдан қизарамиз. Жаҳлимиз чиққанда эса хоҳлар-хоҳламас ёнамиз. Теримиз, биз сўз билан ифода этолмайдиган ҳолатни ўзида акс этади. Теримиз, ўзининг биз учун бироз қийин, лекин тушуна оладиган ўз сўзлашув тилига эга.\nИссиқ, совуқ, оғриқ, мулойимлик – буларнинг барчасини теримиз ҳис қилади, ўзига тортади ва олади. Ва зудлик билан ушбу маълумотни миямизга жўнатади. Лекин барчасидан ҳам кўпроқ, теримиз эркалашларга жуда мойилдир. Баданимиз, 5 миллион ҳис қилувчи катакчалардан иборат. Улар бизни ташқи оламдан ажратиб туради. Ва худди мана шу катакчалар энг ҳиссиётга тўла манба ҳисобланади. Эшитишим бўйича, бизнинг теримиз баданимиздаги энг муҳим аъзо ҳамдир. Ҳар бир, биз ҳис қилган нарса, бизга теримиз орқали етказилади. Ва мана шу теримиз етказадиган ҳиссиётлардан энг муҳим туйғу бу — меҳрдир.\nЁки бошқа мисол, чақалоқлар доим қўлга олинишларига ёки қучоқланишларга жуда мойил бўлишади. Улар меҳр исташади. Демак, улар ҳам сезишади. Бундан ташқари, шифокорларнинг гапларига қараганда, массаж процедураси болалар ва катталар учун бирдек фойдали экан. Чунки бундай пайтда инсон танаси дам олади.\nКунига хоҳлаган инсонни қучоқласангиз кайфиятингиз бехосдан кўтарилиб, ўзингизни бахтли ҳис этар экансиз. Бу гапнинг қанчалик ҳақиқат эканлигини синаб кўришимиз керак, фикримча. Эртагаёқ ойимларни уч марта қучоқлаб кўраман. Сиз ҳам албатта яқин инсонингизга ва ўзингизга қувонч улашинг.\nҚувончли кунларингиз кўп бўлсин ва ажойиб ҳаракатларни қилишдан асло чўчиманг деб қолувчи, Сизнинг Zamonaviy.comингиз!\nКатегория: Fikr va Mulohaza qiling | Просмотров: 615 | Добавил: Sherlaruz.CoM | Теги: fikr bilidring, tortishing, baxs, bax, fikr-mulohaza, izoh bering, fikr, erkin fikr, tortishuv, nima deysiz? | Рейтинг: 0.0/0